title: Nils Bäckström

text: Bäckström on Danderyds SK:n kasvatti. Hän pelasi juniorina myös Hammarby IF:ssä kevääseen 2003 asti, jonka jälkeen Bäckström siirtyi Stocksunds IF:ään. Detroit Red Wings varasi Bäckströmin yhdeksännellä kierroksella 209. pelaajana . Hän oli edellisellä kaudella 2003–2004 pelannut Stocksundin J18-joukkueessa. Bäckström siirtyi kaudeksi 2004–2005 Djurgårdens IF:n J20-junioreihin. Hän pelasi kaudella 2005–2006 myös yhden ottelun Elitserienissä.


title: Nils Bäckström

text: Vuodet 2006–2010 Bäckström kävi Alaska-Anchoragen yliopistoa. Hänet valittiin kausina 2008–2009 ja 2009–2010 WCHA:n akateemiseen tähdistökentälliseen. Keväällä 2010 Bäckström pelasi myös yhteensä viiden ottelun verran ECHL-joukkue Alaska Acesissa. Kesällä 2009 Bäckström kävi NHL-joukkue Washington Capitalsin harjoitusleirillä. Joukkueessa pelaava Nicklas Bäckström ei ole sukua hänelle.


title: Nils Bäckström

text: Bäckström teki elokuussa 2010 kuukauden mittaisen try-out -sopimuksen SM-liigajoukkue Tampereen Ilveksen kanssa. Hän sai syyskuussa 2010 vuoden mittaisen sopimuksen. Bäckström kärsi lokakuussa 2010 olkapäävammasta, joka lyhensi hänen runkosarjansa 48 ottelun mittaiseksi. Bäckström teki pelaamissaan otteluissa tehot 4+2=6. Joulukuussa 2010 hän teki vuoden mittaisen jatkosopimuksen Ilveksen kanssa.


title: Nils Bäckström

text: Kahden Ilveksessä vietetyn kauden jälkeen Bäckström teki huhtikuussa 2012 vuoden mittaisen sopimuksen Timrå IK:n kanssa. Kesken kauden 2012–2013, tammikuun 2013 lopulla hän siirtyi kuitenkin loppukaudeksi AIK IF:ään. Yhteensä ensimmäinen kokonainen Elitserien-kausi toi Bäckströmille 53 runkosarjaottelussa viisi syöttöpistettä.


title: Švenčionysin kunnallispiiri

text: Švenčionysin kunnallispiiri (, ) on yksi Liettuan kuudestakymmenestä kunnallispiiristä, joka sijaitsee Vilnan läänissä. Kaakkoisosassa kunnallispiiri rajoittuu Valko-Venäjään. Vuonna 2008 kunnallispiirin väkiluku oli 30 678 asukasta. Hallinnollisena keskuksena toimii Švenčionys.


title: Minna Painilainen-Soon

text: Minna Mari Painilainen-Soon (o.s. Painilainen, s. 12. heinäkuuta 1964 Turku) on suomalainen, Turun Urheiluliittoa edustanut pikajuoksija.


title: Minna Painilainen-Soon

text: Painilainen-Soon kuului Suomen 4 × 100 metrin viestijuoksujoukkueeseen, joka karsiutui alkuerissä Barcelonan olympialaisissa 1992. Tokion MM-kilpailuissa 1991 hän kuului välierissä Suomen-ennätysajalla 43,73 s karsiutuneeseen pikaviestijoukkueeseen. Hän edusti Suomea viidessä maaottelussa.


title: Minna Painilainen-Soon

text: Painilainen-Soon voitti Suomen-mestaruuden 4 × 100 metrin viestijuoksussa vuosina 1990, 1991 ja 1992. Hän saavutti viestissä SM-pronssia vuonna 1988. Henkilökohtaisen SM-mitalin hän saavutti 100 metrin juoksussa kahdesti: hopeaa vuonna 1988 ja pronssia vuonna 1991. Turun Urheiluliiton joukkueessa hän juoksi 4 × 100 metrillä seurajoukkueiden Suomen-ennätyksen 45,57 s.


title: Minna Painilainen-Soon

text: Ammatiltaan Minna Painilainen-Soon on peruskoulun maantiedon ja biologian lehtori.


title: Trakain kunnallispiiri

text: Trakain kunnallispiiri () on yksi Liettuan kuudestakymmenestä kunnallispiiristä, joka sijaitsee Vilnan läänissä. Vuonna 2008 kunnallispiirin väkiluku oli 36 135 asukasta. Hallinnollisena keskuksena toimii Trakai.


title: Ukmergėn kunnallispiiri

text: Ukmergėn kunnallispiiri () on yksi Liettuan kuudestakymmenestä kunnallispiiristä, joka sijaitsee Vilnan läänissä. Vuonna 2008 kunnallispiirin väkiluku oli 45 868 asukasta. Hallinnollisena keskuksena toimii Ukmergė.


title: Zidane: A 21st Century Portrait

text: Zidane: A 21st Century Portrait () on ranskalais-islantilainen dokumenttielokuva. Elokuva julkaistiin ensimmäisen kerran Cannesin elokuvajuhlilla 2006. Elokuva kuvaa jalkapalloilija Zinédine Zidanea kokonaisen jalkapallo-ottelun ajan (Real Madrid–Villarreal CF 23. huhtikuuta 2005). Elokuvan tekemiseen käytettiin 17:ää eri kameraa. 2007 elokuva voitti César-palkinnon parhaana dokumenttielokuvana.


title: Lentopallo kesäolympialaisissa 1972

text: Vuoden 1972 kesäolympialaisten lentopallo järjestettiin 27. elokuuta – 9. syyskuuta 1972 Volleyballhallessa, Münchenssä, Saksassa. Tämä oli kolmas kerta, kun laji oli mukana olympialaisten ohjelmassa. Mukana oli 231 osanottajaa 14 eri maasta. Tapahtumia oli kaksi.


title: Vilnan kunnallispiiri

text: Vilnan kunnallispiiri () on yksi Liettuan kuudestakymmenestä kunnallispiiristä, joka sijaitsee Vilnan läänissä. Kunnallispiiri ympäröi Liettuan pääkaupunkia Vilnaa, joka ei ole osa kunnallispiiriä vaan on oma kuntansa. Tästä huolimatta Vilna on kunnallispiirin hallinnollinen keskus. Kaakkoisosassa kunnallispiiri rajoittuu Valko-Venäjään. Vuonna 2008 kunnallispiirin väkiluku oli 95 078 asukasta.


title: Sinfonia nro 4 (Schumann)

text: Robert Schumann sävelsi neljännen sinfoniansa d-mollissa (op. 120) vuonna 1841 heti ensimmäisen valmistuttua. Toinen ja kolmas sinfonia siis ovat itse asiassa sitä myöhempiä teoksia. Neljäs sinfonia kuitenkin julkaistiin vasta 1853; ennen tätä siihen oli ehditty tehdä muutoksia ensisijaisesti orkestraation alueella.


title: Sinfonia nro 4 (Schumann)

text: Muodoltaan neljäs sinfonia on Schumannin innovatiivisin. Sen neljä osaa esitetään tauotta. Säveltäjä pohti teoksen nimeämistä "sinfoniseksi fantasiaksi".


title: Kazlų Rūdan kunta

text: Kazlų Rūdan kunta () on yksi Liettuan kuudestakymmenestä kunnasta, joka sijaitsee Marijampolėn läänissä. Vuonna 2008 kunnan väkiluku oli 14 497 asukasta. Hallinnollisena keskuksena toimii Kazlų Rūda.


title: Radhouane Slimane

text: Radhouane Slimane (s. 16. elokuuta 1980 Kairouan) on tunisialainen koripalloilija. Pienenä ja isona laitahyökkääjänä pelaava Slimane edustaa Arabiemiirikuntien pääsarjassa pelaavaa Al-Waslia.


title: Radhouane Slimane

text: Slimane on pelannut urallaan kotimaansa lisäksi Portugalissa. Maajoukkuetasolla hän on edustanut Tunisiaa vuosien 2001, 2003, 2005 ja 2007 Afrikan kisoissa. Lisäksi Slimane pelasi maansa historian ensimmäisissä MM-kisoissa 2010. Vuotta myöhemmin hän oli voittamassa myös Tunsialle ensimmäisen Afrikan-mestaruuden.


title: Luettelo Suomen katsotuimmista kotimaisista elokuvista

text: Tämä artikkeli on luettelo kaikkien aikojen katsotuimmista suomalaisista elokuvista Suomessa.


text: Suomen elokuvasäätiö aloitti katsojamäärien tilastoinnin kotimaisista elokuvista vuonna 1970 ja ulkomaisista vuonna 1972. Arviot katsojamääristä ennen vuotta 1970 perustuvat elokuvahistorioitsija Kari Uusitalon laskelmiin, poikkeuksina eräät yksittäiset 1930- ja 1940-luvun elokuvat, joiden tarkat katsojalukutiedot ovat säilyneet.


title: Marouan Laghnej

text: Marouan Laghnej (, s. 22. huhtikuuta 1986 Kairouan) on tunisialainen koripalloilija. Pelintekijänä ja heittävänä takamiehenä pelaava Laghnej edustaa Tunisian pääsarjassa pelaavaa JS Kairouania.


title: Marouan Laghnej

text: Laghnej pelasi vuonna 2004 Tunisian alle 20-vuotiaiden maajoukkueessa ja kuului myös vuoden 2007 Afrikan kisoissa Tunisian joukkueeseen.


title: Swoop

text: Swoop on Transformers-universumissa esiintyvä Dinobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.


title: Swoop

text: Sarjassa "The Transformers" Swoop on yksi kahdesta uudesta Dinobotista, jotka Wheeljack rakensi alkuperäisten Dinobottien: Grimlockin, Slagin ja Sludgen tueksi. Swoopin ohella toinen uusi Dinobotti oli Snarl, joka muuntautuu "Stegosaurukseksi". Hän on myös Dinoboteista älykkäimpiä.


title: Swoop

text: "" -sarjaan pohjautuvissa leluissa Swoop ja Grimlock olivat kaksi dinosauruksiksi muuntautuvaa Autobottia, jotka olivat myytävänä samassa paketissa.


title: Swoop

text: Swoopin oli tarkoitus esiintyä myös "Transformers: Energoniin" pohjautuvassa sarjakuvassa, mutta Dreamwave ehti päätyä konkurssiin ennen tätä.


title: Swoop

text: Sarjassa "" Swoop oli yks kolmesta Isaac Sumbacin luomista robottidinosauruksista, jotka syntyivät Ikikipinän voimaa sisältävällä Sarin avaimella. Swoop muuttuu Pteranodoniksi ja on muiden Dinobottien lisäksi ihastunut Decepticon Blackarachniaan.


São Paulo-Guarulhosin kansainvälinen lentoasema tai kuvernööri Andre Franco Montoron kansainvälinen lentoasema on lentoasema, joka sijaitsee São Paulon esikaupungin, Guarulhosin, lähettyvillä. Vuonna 2009 lentoaseman kautta matkusti yli 21 000 000 matkustajaa tehden lentoasemasta Brasilian vilkkaimman.


title: São Paulo-Guarulhosin kansainvälinen lentoasema

text: Kentällä on kaksi terminaalia. Lentoasemaa käyttäviä lentoyhtiöitä ovat muun muassa Aerolíneas Argentinas, American Airlines, Avianca Brasil, Gol Transportes Aéreos ja TAM Airlines.


title: Lentopallo kesäolympialaisissa 1976

text: Vuoden 1976 kesäolympialaisten lentopallo järjestettiin 18.–30. heinäkuuta 1976 Montreal Forumilla ja Paul Sauvé Arenalla, Montrealissa, Kanadassa. Tämä oli neljäs kerta kun laji oli mukana olympialaisten ohjelmassa. Mukana oli 216 osanottajaa 13 eri maasta. Tapahtumia oli kaksi.


title: Lentopallo kesäolympialaisissa 1976

text: * Egypti vetäytyi turnauksesta Afrikan boikotin takia. He ehtivät pelata yhden ottelun Brasiliaa vastaan. Peli päätty Brasilian 3–1 voittoon.


title: Johnson-oppi

text: Johnson-oppi oli Yhdysvaltojen vuonna 1965 omaksuma ulkopoliittinen kanta, joka sai nimensä presidentti Lyndon B. Johnsonin mukaan. Opin mukaan vallankumousyritykset läntisellä pallonpuoliskolla eivät olleet valtioiden sisäinen asia, vaan Yhdysvallat aktiivisesti pyrki estämään kommunismin leviämisen Keski- ja Etelä-Amerikkaan.


title: Johnson-oppi

text: Oppi sai alkunsa Yhdysvaltojen aseellisesta interventiosta Dominikaanisen tasavallan sisäpoliittiseen kriisiin vuonna 1965. Se oli kuitenkin myös jatkumo Eisenhowerin ja John F. Kennedyn politiikalle.


title: Dead Nation

text: Dead Nation on Housemarquen kehittämä ja Sony Computer Entertainmentin julkaisema isometrinen shoot ’em up -peli. Peli julkaistiin 30. marraskuuta 2010 PlayStation Storen kautta ladattavana pelinä.


title: Dead Nation

text: Pelin tapahtumat sijoittuvat zombien riivaamaan maailmaan. Pelaaja voi valita hahmokseen joko Jack McReadyn tai Scarlett Blaken, jotka kuitenkin eroavat toisistaan vain ulkoisesti. Pelaajan täytyy taistella erityyppisiä zombeja vastaan, joiden ominaisuudet ja kyvyt vaihtelevat. Pelin etenemistä, kuten tapettujen zombien määrää, voi seurata maakohtaisista nettitilastoista. Yksinpelin lisäksi pelattavana on yhteistyöpelimuoto samalla koneella ja verkon yli.


title: Dead Nation

text: "Dead Nation" on yksi peleistä, jotka kuuluvat PSN:n huoltokatkon takia PlayStation Storesta saatavaan Welcome Back -pakettiin.


title: Dead Nation

text: Peli on julkaistu PlayStation 3:lle ja käännös PlayStation Vitalle.


title: Dead Nation

text: "Dead Nation: Apocalypse Edition" on PlayStation 4 -konsolille vuonna 2014 julkaistu versio pelistä.


title: Dead Nation

text: Peli sai arvioksi 8/10 IGN:n arvostelussa.


title: Esteban Gutiérrez

text: Esteban Manuel Gutiérrez (s. 5. elokuuta 1991 Monterrey, Nuevo León, Meksiko) on meksikolainen rata-autoilija.


title: Esteban Gutiérrez

text: Vuonna 2016 Gutiérrez kilpaili Formula 1 :ssä uuden Haas -tallin kuljettajana. Aiemmin hän kilpaili kaudet 2013–2014 Sauber-tallin kilpakuljettajana. Vuonna 2015 Gutiérrez toimi Ferrarin testikuljettajana.


title: Esteban Gutiérrez

text: Vuonna 2010 Gutiérrezista tuli ensimmäinen GP3-sarjan mestari kaudella 2010. Hän oli samalla ensimmäinen, joka siirtyi suoraan GP3-sarjasta "isoveliluokkaan" GP2-sarjaan.


title: Esteban Gutiérrez

text: Vuonna 2017 Gutiérrez siirtyy kilpailemaan Formula E -sarjaan ajaen Techeetah -tallissa kotikilpailustaan Meksikon ePrix’istä lähtien.


title: Esteban Gutiérrez

text: Gutiérrezin managerina toimii nykyään entinen IndyCar -kuljettaja Adrián Fernández. Aiemmin hänen managerina toimi Didier Coton.


title: Esteban Gutiérrez

text: Gutiérrez aloitti kilpailu-uransa kartingissa vuonna 2004 ja kilpaili kartingsarjoissa vuoteen 2006. Vuonna 2007 Gutiérrez siirtyi Formula BMW USA -sarjaan, jossa hän sijoittui toiseksi ja saavutti vuoden tulokkaan palkinnon. Seuraavana vuonna hän siirtyi Euroopan FBMW-sarjaan ja voitti sarjan mestaruuden. Hänestä tuli 17-vuotiaana nuorin kansainvälisen moottoriurheilumestaruuden voittanut meksikolaiskuljettaja.


title: Esteban Gutiérrez

text: Vuonna 2009 Gutiérrez kilpaili F3 Eurosarjassa, jossa hän saavutti kaksi palkintosijaa. Vuonna 2010 hän voitti GP3-sarjan mestaruuden. Gutiérrez ajoi kaudella 2011 GP2-sarjassa Lotus ART -tallissa. Hän otti ensimmäisen GP2 voittonsa Valencian sprinttikisassa. Hän keräsi 15 pistettä ja sijoittui vasta sarjan 13:ksi. Gutiérrez jatkoi GP2:ssa kaudella 2012. Hän saavutti kolme voittoa ja viisi kilpailun nopeinta kierrosta sijoittuen sarjan kolmanneksi.


title: Esteban Gutiérrez

text: Palkinnoksi Formula BMW -mestaruudestaan Gutiérrez sai testata BMW Sauberin autoa joulukuussa 2009. Syyskuussa 2010 hänet pestattiin F1-talli Sauberin testi- ja varakuljettajaksi kaudeksi 2011. Hän jatkoi tallin testikuljettajana kaudella 2012. Gutiérrez sai tilaisuuden ajaa Intian GP:n viikonloppuna sairastuneen Sergio Pérezin tilalla perjantain ensimmäisessä vapaissa harjoituksissa.


title: Esteban Gutiérrez

text: Vuonna 2012 hänet nimitettiin Sauberin F1-tiimin kilpakuljettajaksi kaudelle 2013. Kauden 2013 avauskilpailussa Gutiérrez ajoi maaliin 13:ksi ollen parhain tulokkaista kilpailussa. Espanjan GP:ssä Gutiérrez johti ensimmäistä kertaa urallaan kilpailua ja ajoi nopeimman kierroksen, mutta sijoittui kuitenkin 11:ksi. Japanin GP:ssä hän saavutti uransa parhaan sijoituksen ajaen maaliin seitsemäntenä ja saavuttaen näin uransa ainoat pisteet. Gutiérrez jatkoi Sauberilla kaudella 2014 jääden koko kautena ilman pisteitä.


title: Esteban Gutiérrez

text: Kauden 2014 päätteeksi Gutiérrez joutui lähtemään Sauberilta, ja hän jäi kaudeksi 2015 ilman kilpailukuljettajan paikkaa. Hän siirtyi Ferrarin testikuljettajaksi. Kaudella 2016 Gutiérrez teki paluun Formula 1 -sarjaan uudessa Haas F1 Team -tallissa. Gutiérrez ei saavuttanut kauden aikana yhtään pistettä ollen parhaimmillaan 11:s viidesti. Gutiérrez ei saanut jatkosopimusta Haasilta kaudelle 2017.


title: Esteban Gutiérrez

text:
• Abu Dhabin GP:ssä 2014 jaettiin tuplapisteet.
† – keskeytys, ajoi yli 90 % kilpailusta.


title: Nixonin oppi

text: Nixonin oppi oli Yhdysvaltain presidentin Richard Nixonin mukaan nimetty ulkopoliittinen doktriini. Oppi sai alkunsa Nixonin lehdistökonferenssista Guamissa vuonna 1969. Puheessaan Nixon sanoi että Yhdysvallat olettaa liittolaistensa pitävän huolta omasta maanpuolustuksestaan itsenäisesti, mutta hän myös lupasi Yhdysvaltojen auttavan puolustusvalmisteluissa tarvittaessa.


title: Nixonin oppi

text: Oppi liittyi vahvasti Vietnamin sodan huonoon menestykseen, mutta sitä hyödynnettiin myös Lähi-idässä. Yhdysvallat tuki Irania ja Saudi-Arabiaa aseellisesti ja taloudellisesti Lähi-idän tilanteen vakauttamiseksi.


title: Syöntikilpailu

text: Syöntikilpailu tarkoittaa kilpailua, jossa pyritään syömään mahdollisimman nopeasti jokin tietty tai "ääretön" annos ruokaa (tai sekä juomaa). Syöntikilpailussa vaikeus voi määräytyä esimerkiksi ruoka-annoksen koolla, tulisuudella, maulla tai hajulla tai annoksen syöntitavalla, kuten ilman käsiä apuna käyttäen syömistä tai syömäpuikoilla syömistä. Nämä vaikeudet sisältävät usein myös aikarajan tai aikatavoitteen (esimerkiksi suorittaa syönti ennen muita kilpailijoita), mutta ajan sijaan voidaan myös määrittää, että tietty annos tulee syötyä esimerkiksi niin, ettei syönnin aikana tule oksennusta.


title: Syöntikilpailu

text: Muun muassa "Pelkokerroin"-televisio-ohjelmassa yhteen tehtävään kuuluu maultaan tai myös hajultaan iljettävän annoksen syöminen ilman oksennusta syönnin aikana sekä aikatavoitteen kera (joissain tapauksissa kuitenkin ilman aikatavoitetta).


title: Alexandru Epureanu

text: Alexandru Epureanu (; s. 27. syyskuuta 1986 Chișinău (Kišinjov), Moldavian SNT, Neuvostoliitto) on moldovalainen jalkapalloilija, joka edustaa Venäjän valioliigassa pelaavaa Dynamo Moskovaa. Hän on pelipaikaltaan keskuspuolustaja tai puolustava keskikenttäpelaaja. Hänellä on myös Venäjän kansalaisuus.


title: Alexandru Epureanu

text: Epureanu valittiin Moldovan vuoden jalkapalloilijaksi vuosina 2007 ja 2009.


title: Alexandru Epureanu

text: Kaudella 2002–2003 ammattilaisuransa aloittanut Epureanu edusti kotimaassaan Zimbru Chișinăuta ja Sheriff Tiraspolia, jossa hän voitti kaksi Moldovan kansallisen divisioonan mestaruutta.


title: Alexandru Epureanu

text: Vuonna 2007 Epureanu siirtyi Venäjälle Moskovan joukkueeseen, jota hän edusti kolmen kauden ajan. Epureanun ensimmäisellä kaudella joukkue saavutti Venäjän valioliigan neljännen sijan. Kaudella 2009 sijoitus oli kuudes, mutta vuoden 2010 alussa seura päätti vetäytyä liigasta. Epureanu siirtyi kaudeksi 2010 paikallisvastustaja Dynamoon, joka maksoi hänestä neljä miljoonaa euroa, mikä oli suurin koskaan moldovalaispelaajasta maksettu siirtokorvaus.


title: Alexandru Epureanu

text: Epureanu debytoi Moldovan maajoukkueessa vuonna 2004. Hän on pelannut yli 30 maaottelua ja toimii joukkueen kapteenina.


title: Pirttikosken voimalaitos (Kaustinen)

text: Pirttikoski on Perhon Voima Oy:n


title: Pirttikosken voimalaitos (Kaustinen)

text: Voimalaitoksen on rakennuttanut vuosina 1917–1918 Kaustisen Sähkö-Sahakone osuuskunta. Alussa voimalaitoksen sähköteho oli 18 kVa ja putouskorkeus 3 m. Voimalaitosta uusittiin vuonna 1922. Putouskorkeus nostettiin 3,5 metriin. Koneistoksi vaihdettiin Tampereen Konepajan Francis-pystyturbiinit 90 ja 60 Hp ja Strömbergin generaattorit 75 kVA ja 18 kVA. Vuosituotanto oli noin 400 000 kWh. Voimalaitosta uusittiin toisen kerran vuonna 1995. Koneisto vaihdettiin Flygt Ab:n säätyvään ja kiinteään turbiinigeneraattoriin. Molempien tehot ovat 250 kW.


title: Pirttikosken voimalaitos (Kaustinen)

text: Voimalaitoksen vuosituotanto on nyt noin 2 200 000 kWh. Se vastaa noin 120 sähkölämmitystalon vuosikulutusta tai noin 500 kotitalouden vuotuista taloussähköä.


title: Pirttikosken voimalaitos (Kaustinen)

text: Perhonjoessa sijaitseva Pirttikosken vesilaitos sai perustamisluvan Vaasanläänin maaherran päätöksellä 31.1.1925. Päätöksessä vesilaitoksen omista ja velvoitetaan rakentamaan ja kunnostamaan tarkoituksen mukaista kalatietä kalastushallituksen vahvistamien piirustuksien mukaan, jos kalatie vastaisuudessa katsotaan tarpeen vaatimaksi. Länsi-Suomen vesioikeus antoi vuonna 1994 Pirttikosken voimalan omistajalle luvan rakentaa uudet voimalaitosyksiköt Pirttikoskeen ja poistaa vanhan voimalan rakenteet käytössä. Luvassa muutettiin 31.1.1925 annetun maaherran päätöksen lupamääräyksiä, mutta kalatietä koskeva lupamääräys jäi edelleen voimaan.


title: Pirttikosken voimalaitos (Kaustinen)

text:
Varsinais-Suomen elinkeino-, liikenne- ja ympäristökeskuksen kalatalouspalvelut-yksikkö, joka toimii alueellisen kalatalousviranomaisena ja yleisen kalatalousedun valvojana mm. Pirttikosken voimalaitoksen alueella, sai Perhonjoen kalastusalueelta, Norra svenska fiskeområdenilta, joukolta osakaskuntia ja muita kalastusoikeuden haltijoita sekä Metsähallitukselta aloitteen edistää kalatien rakentamisasiaa Pirttikoskella. Varsinais-Suomen Ely-keskus lähetti Pirttikosken voimalaitoksen luvan haltijalle Korpelan Energia Oy:lle kirjeen 31.1.2017, jossa vaati luvanhaltijaa ryhtymään toimenpiteisiin kalatievelvoitteen täyttämiseksi sekä vastaamaan kirjeeseen 31.3.2017 mennessä. Ely-keskus esitti kirjeessään myös perustelut sille, miksi se katsoo, että kalatien rakentaminen on katsottava
tarpeen vaatimaksi.


title: Pirttikosken voimalaitos (Kaustinen)

text:
Aluehallintovirasto päätti 4.9.2018, että Pirttikosken vesivoimalaitokselle on rakennettava kalatie.
Perhon Voima hankki Kaustisella Perhonjoen vesistössä sijaitsevan Pirttikosken vesivoimalaitoksen omistukseensa 29.6.2018 Korpelan Energia Oy:ltä. Velvoite kalatien rakentamisesta oli Perhon Voiman tiedossa jo kaupantekovaiheessa ja yhtiö oli varautunut mahdollisen kalatien rakentamiseen. Aluehallintoviraston päätöksen saatuaan, Perhon Voima Oy:n hallitus päätti, ettei yhtiö hae muutosta aluehallintoviraston päätökseen, vaan ryhtyy valmistelemaan lupahakemusta kalatien rakentamiseksi. Yhtiö tulee jättämään lupahakemuksen kalatien rakentamiseksi 12 kuukauden kuluessa.


title: Josh MacNevin

text: Josh MacNevin (s. 14. heinäkuuta 1977 Calgary, Alberta, Kanada) on kanadalainen entinen jääkiekkoilija ja nykyinen valmentaja. MacNevin oli pelipaikaltaan puolustaja. Hän päätti pelaajauransa TPS:n riveissä kevääseen 2013. Hän laukoo oikealta. MacNevinin vahvuuksiin kuuluu kiekollinen peli, tekniikka, laukaus ja johtamistaidot. Hänen heikkouksiin kuuluu hitaus sekä ajoittaiset puolustuspään vaikeudet ja riskialtis kiekollinen peli. MacNevin saa useimmiten vastuuta ylivoimalla.. Pelaajauran jälkeen MacNevin on toiminut WHL-joukkue Lethbridge Hurricanesin apulaisvalmentajana.


title: Josh MacNevin

text: MacNevin pelasi kauden 1995–1996 BCJHL-joukkue Vernon Vipersissa, jonka jälkeen New Jersey Devils varasi hänet neljännellä kierroksella 101. pelaajana . MacNevin kävi vuodet 1996–2000 Providence Collegea, jonka joukkueen tehokkain puolustaja hän oli kaudella 1998–1999 tehoilla 6+29=35. MacNevin pelasi viimeisen NCAA-kautensa 1999–2000 loppuun AHL-joukkue Albany River Ratsissa. Kauden 2000–2001 hän pelasi ECHL:ssä edustaen Charlotte Checkersiä ja Birmingham Bullsia.


title: Josh MacNevin

text: Kaudeksi 2001–2002 MacNevin siirtyi Eurooppaan ja italialaisen SHC Fassan riveihin. Hän kävi pelaamassa keväällä 2002 WCHL-joukkue Bakersfield Condorsissa, mutta MacNevin pelasi seuraavat kolme kautta taas Fassassa. Hän oli jokaisella kaudellaan joukkueensa tehokkain puolustaja. Parhaillaan MacNevin teki 40 pistettä kaudella 2003–2004, jolloin hän pelasi myös kaksi ottelua Itävallan toiseksi korkeimmalla sarjatasolla Österreichische Nationalligan EK Zell am Seessä. Vuodet 2005–2007 MacNevin pelasi Saksan toiseksi korkeimmalla sarjatasolla 2. Bundesligassa EV Regensburgin joukkueessa. Kaudella 2006–2007 hän oli koko liigan tehokkain puolustaja tehoilla 16+44=60, joilla MacNevin voitti myös Regensburgin sisäisen piste- ja syöttöpörssin. Kaudeksi 2007–2008 hän siirtyi sarjatasoa ylemmäs DEL-joukkue ERC Ingolstadtiin. Hän teki siellä 49 ottelussa tehot 2+10=12.


title: Josh MacNevin

text: Vuodet 2008–2010 MacNevin pelasi Ruotsin toiseksi korkeimmalla sarjatasolla HockeyAllsvenskanissa Växjö Lakersin riveissä. Hän oli sekä kaudella 2008–2009 (10+32=42) että kaudella 2009–2010 (14+32=46) koko sarjan tehokkain puolustaja. Kaudella 2009–2010 MacNevin voitti myös Allsvenskanin +/- -tilaston lukemalla +26 ja ulkomaalaisten pistepörssin. Hän oli myös Växjön paras pistemies kevään 2010 Kvalserienissä tehoilla 2+7=9, joilla MacNevin jakoi myös puolustajien pistepörssin voiton AIK IF:n Dick Tärnströmin kanssa. Hän siirtyi Elitserienin nousijajoukkue AIF IF:ään kaudeksi 2010–2011, mutta MacNevin aloitti kautensa kuitenkin SM-liigajoukkue Hämeenlinnan Pallokerhossa, jossa hän pelasi viiden ottelun verran lainalla paikatessaan Joni Haverisen ja Mathias Porselandin loukkaantumisia. MacNevinin ensimmäinen Elitserien kausi jäi kuitenkin loukkaantumisten takia vain 20 runkosarja- ja yhden playoff-ottelun mittaiseksi.


title: Josh MacNevin

text: MacNevin pelasi HPK:ssa lainalla myös syyskuussa 2011. Hän oli AIK:ssa tehoilla 2+7=9 koko Elitserienin tehokkain puolustaja kevään 2012 pudotuspeleissä.


title: Josh MacNevin

text: MacNevinin isoveli Ryan on pelannut myös jääkiekkoa.


title: Rüdesheim am Rhein

text: Rüdesheim am Rhein on kaupunki Reinjoen laaksossa Hessenin osavaltiossa Saksassa. Kaupungissa asui 9 892 ihmistä vuoden 2016 lopussa.


title: Rüdesheim am Rhein

text: Rüdesheimissa on matkailijoiden suosima katu Drosselgasse', jonka leveys on kolme metriä ja pituus 144 metriä, ja sen varrella on runsaasti matkamuistomyymälöitä. Alueelta johtaa köysirata Niederwalddenkmal patsaalle.


title: Rüdesheim am Rhein

text: Myös Rein antaa kaupungille leimansa. Esimerkiksi joen varrella on kävelyreitti. Lisäksi hotelleje ja ravintoloita on rakennettu niin, että niistä avautuu näkymä joelle. Veneliikenne on runsasta, sekä vastapäisellä rannalla olevaan Bingen am Rheiniin että myös kauempana oleviin kaupunkeihin.


title: Rüdesheim am Rhein

text: Kaupungissa pidetään vuosittain viinijuhla "Rüdesheimer Weinfest".


title: Dingle

text: Dingle () on kaupunki Kerryn kreivikunnassa Irlannissa. Dingle on Dinglenniemen ainoa kaupunki ja sijaitsee rannikolla suojaisan lahden perukassa noin 49 km lounaaseen Traleesta ja noin 71 km luoteeseen Killarneysta. Dingle sijaitsee iirinkielisellä alueella (gaeltacht).


title: Dingle

text:
Kaupunki perustettiin satamapaikaksi normannien valloitettua Irlannin 1100-luvulla. 1500-luvulle tultaessa Dingle oli yksi Irlannin tärkeimmistä kauppasatamista, josta vietiin kalaa sekä vuotia ja jonne tuotiin viiniä Manner-Euroopasta. Vuonna 2006 Dinglessä oli 1 920 asukasta. Nykyään kaupungin tärkeimmät elinkeinot ovat turismi, kalastus ja maatalous.
Vuodesta 1984 saakka Dinglen sataman tuntumassa on elänyt Fungi-niminen pullokuonodelfiini, joka ei poikkeuksellisesti tunnu etsivän lajitovereidensa seuraa vaan hakeutuu säännöllisesti satamassa liikkuvien veneiden läheisyyteen. Dinglessä on Fungia esittävä pronssipatsas, ja turisteille järjestetään veneretkiä delfiiniä tapaamaan.


title: Dingle

text: Vuosina 1891–1953 Dingleen kulki Traleesta kapearaiteinen rautatie.


title: Nizar Knioua

text: Nizar Knioua (, s. 8. kesäkuuta 1983 Nabeul) on tunisialainen koripalloilija. Heittävänä takamiehenä pelaava Knioua edustaa Tunisian pääsarjassa pelaavaa Stade Nabeulienia.


title: Nizar Knioua

text: Knioua on voittanut kolme Tunisian mestaruutta Stade Nabeulienin joukkueessa ja oli voittamassa Tunisialle Afrikan mestaruus pronssia vuoden 2009 Afrikan kisoissa.


title: TTV

text: TTV oli suomalainen yhtye, joka teki yhden pitkäsoiton CBS-levymerkille vuonna 1983.


title: Kivijärvi (Luumäki)

text: Kivijärvi (joskus myös Ylä-Kivijärvi) on Valkealan reitin suurin järvi Luumäen ja Lemin kuntien alueella. Se laskee Huopaisenvirtaa (Huopasinvirtaa) Ala-Kivijärveen, josta edelleen useiden järvien kautta Kymijokeen.


title: Kivijärvi (Luumäki)

text: Järvi sijaitsee ensimmäisen ja toisen Salpausselän välissä. Saimaa on aikoinaan laskenut Kivijärveen. Järven eteläranta on hiekkainen, muut rannat hyvin rikkonaiset. Rannoilla on joukoittain rapakivisiä siirtolohkareita. Järvessä on 164 saarta..


title: Kivijärvi (Luumäki)

text: Järvilinnusto on monipuolinen, pesivinä lajeina muun muassa kaakkuri, kuikka, joutsen, härkälintu, sääksi, selkälokki ja kalatiira. Järvessä elävät myös Suomen ilmeisesti ainoat kapeasaksiravut.


title: Kivijärvi (Luumäki)

text: Kivijärven pintaa on laskettu kahteen kertaan, vuonna 1812 yli 90 cm ja 1960-luvulla 60 cm.


title: AmigaOS

text: AmigaOS on Amiga-tietokoneiden oletuskäyttöjärjestelmä. AmigaOS:n kehityksen aloitti "Amiga Corporation", joka myöhemmin päätyi "Commodore Internationalin" omistukseen.


title: AmigaOS

text: Käyttöjärjestelmän ensimmäinen versio julkaistiin vuonna 1985 Amiga 1000 -tietokoneen käyttöjärjestelmänä. Myöhemmin oikeudet päätyivät "Amiga Inc." yhtiölle.


title: AmigaOS

text: Vuonna 2017 Hyperion Entertainment ilmoitti omistavansa yksinoikeudella oikeudet AmigaOS:ään seurauksena lakikiistasta Cloanton kanssa.


title: AmigaOS

text: Käyttöjärjestelmän kehitykseen palkattu Carl Sassenrath oli kehittänyt ideaa mikroytimeen perustuvasta käyttöjärjestelmästä ennen termin yleistymistä. Käyttöjärjestelmään tuli moniajo. RJ Mical kehitti "Intuition" ikkunointijärjestelmän ja rajapinnan, jolla sovellukset voivat tehdä muun muassa ikkunoita ja valikoita.


title: AmigaOS

text:
Ytimen päälle tehtävän DOS-järjestelmän ("CAOS") kehitys jäi jälkeen aikataulusta.
CAOS:in kehittäjäksi palkattu kolmas osapuoli vaati myös suurempaa palkkiota Commodoren tultua mukaan kehitykseen.


title: AmigaOS

text: CAOS:in korvaajaksi valittiin TRIPOS, joka tuli AmigaOS-käyttöjärjestelmän AmigaDOS-moduuliksi heinäkuussa 1985. AmigaDOS sisältää komentorivityökalun ja Amigan tiedostojärjestelmän. Toteutus oli teoreettisesti hyvä, mutta teknisesti huono eikä sisältänyt resurssien seuraamista, ja aiheutti ongelmia vielä huomattavasti myöhemmin.


title: AmigaOS

text: Amiga OS sisälsi useita ominaisuuksia, joita mikrotietokoneissa ei ollut totuttu näkemään:


title: AmigaOS

text: AmigaOS versiot ovat yleisesti Kickstart-version mukaan seuraavasti:


title: AmigaOS

text: AmigaOS:n ydin ("kernel") on nimeltään Exec (lyhenne sanoista "Multitasking Executive").


title: AmigaOS

text: Ydin ei toteuta muistisuojausta, koska käyttöjärjestelmän piti toimia myös suorittimilla ilman muistinhallintayksikköä.


title: AmigaOS

text: Ydin toteuttaa prosessien välisen viestijärjestelmän.


title: AmigaOS

text: Kickstart on Amigan ROM-pohjainen firmware, joka lataa kernelin.


title: AmigaOS

text: Ensimmäiset AmigaOS:n versiot (1.0–3.1) olivat Commodoren tekemiä ja suunniteltu Motorola 68k -sarjan 16- ja 32-bittisille prosessoreille.


title: AmigaOS

text: Versiot 3.5-3.9 olivat Haage&Partner tekemiä.


title: AmigaOS

text: Hyperion Entertainment on tehnyt AmigaOS 4 version, joka toimii ainoastaan PowerPC-prosessorilla laajennetuissa Amiga-tietokoneissa.


title: AmigaOS

text: "Exec" on AmigaOS:n ennakoivaa moniajoa tukeva ydin.


title: AmigaOS

text: Ytimen päällä toimii Amigan oma tiedostojärjestelmä "AmigaDOS".


title: AmigaOS

text: Ikkunointijärjestelmä on nimeltään "Intuition", jolla on toteutettu AmigaOS:n graafinen käyttöliittymä "Workbench".


title: AmigaOS

text: "Boopsi" () on oliopohjainen ohjelmointimalli "Intuitionille", joka perustuu osin Smalltalk-kielelle.


title: AmigaOS

text: AmigaOS sisältää myös komentorivityökalun () ("AmigaShell").


title: AmigaOS

text: ARexx on IBM:n REXX-kieleen pohjautuva ohjelmien välistä kommunikointia tukeva tulkattava ohjelmointikieli.


title: AmigaOS

text:
Alkuperäinen tiedostojärjestelmä on nimetty jälkikäteen OFS "Old File System".
Myöhemmin Commodore on julkaissut FFS "Fast File System" tiedostojärjestelmä (Kickstart 2.0+ ?).


title: AmigaOS

text: Tiedostojärjestelmästä on alun perin kuusi versiota:


title: AmigaOS

text: Kolmansien osapuolien tekemänä on myös julkaistu eri tiedostojärjestelmiä kuten "Smart File System" (SFS) ja "Professional File System" (PFS).


title: AmigaOS

text: SFS on julkaistu freeware ohjelmistona vuonna 2000 ja myöhemmin LGPL -lisenssillä.


title: AmigaOS

text: PFS on myöhemmin julkaistu Aminetissä BSD-lisenssillä.


title: Kapo (täsmennyssivu)

text: Kapo tarkoittaa seuraavia:


title: David Mateos

text: David Mateos Ramajo (s. 22. huhtikuuta 1987 Madrid, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa Zaragozaa lainasopimuksella Real Madridista. Hän on pelipaikaltaan keskuspuolustaja, mutta kykenee pelaamaan myös keskikentällä.


title: David Mateos

text: Mateos liittyi Real Madridin junioreihin 12-vuotiaana. Hän oli seuran edustusjoukkueen mukana ensimmäistä kertaa kaudella 2006–2007, ja kaudeksi 2010–2011 hänet nostettiin vakituisesti joukkueen kokoonpanoon vakuutettuaan uuden valmentajan José Mourinhon harjoituskauden aikana. Ensiesiintymisensä edustusjoukkueessa hän teki 23. marraskuuta 2010 Mestarien liigan ottelussa Ajaxia vastaan.


title: David Mateos

text: Kauden 2010–2011 loppupuoliskon Mateos vietti lainalla kreikkalaisessa AEK:ssa. Kaudeksi 2011–2012 hänet lainattiin Zaragozaan.


title: David Mateos

text: Mateos on pelannut Espanjan juniorimaajoukkueissa. Hän osallistui vuoden 2005 Meridian Cupiin.


title: Naim Dhifallah

text: Mohamed Naim Dhifallah (s. 12. huhtikuuta 1982 Nabeul) on tunisialainen koripalloilija. Heittävänä takamiehenä ja pienenä laitahyökkääjänä pelaava Dhifallah edustaa Tunisian pääsarjassa pelaavaa Club Africainia.


title: Naim Dhifallah

text: Dhifallah aloitti uransa jo 17-vuotiaana ja voitti Tunisian mestaruuden vuonna 2004. Sittemmin hän siirtyi pelaamaan Egyptiin kaudella 2008-2009, mutta palasi kauden jälkeen takaisin kotimaahansa, kun joukkue putosi pois pääsarjasta. Dhifallah oli voittamassa Tunisialle Afrikan mestaruus pronssia vuoden 2009 Afrikan kisoissa.


title: Sherlock Koira

text: Sherlock Koira () on japanilais-italialainen animaatiosarja vuodelta 1984. Sarjasta on tehty 26 jaksoa, joista vain 13 on julkaistu ja esitetty Suomessa. Sarja perustuu löyhästi Sir Arthur Conan Doylen kirjoittamiin Sherlock Holmes -tarinoihin. Sarjassa hahmot ovat antropomorfistisia koiria, vaikka Sherlock itse on sarjan nimestä huolimatta kettu. Sarjassa ominaista on myös se, että vaikka sarja sijoittuu Doylen tarinoiden tapaan 1800-luvun Isoon-Britanniaan, steampunk-tyylinen teknologia on siellä yleistä. Hayao Miyazaki on ohjannut sarjasta kuusi jaksoa. Tämä oli ensinmäinen Sherlock Holmes sarja joka oli ensinmäisen kerran suunnattu enemän lapsille.


title: Sherlock Koira

text: Sarjaa esitettiin Suomessa kaksi kertaa kokonaisuudessaan Yle TV1-kanavalla 1998-2000 välisenä aikana lauantaiaamuisin Veturi-ohjelmassa.


title: Sherlock Koira

text: Hayao Miyazaki koosti ohjaamistaan jaksoista myös kaksi elokuvaa. Kumpaakaan ei tiedettävästi ole esitetty tai julkaistu Suomessa.(Sarjaa on esitetty suomessa vain 13 jaksoa)


title: Sherlock Koira

text: Suomeksi jälkiäänitetyt jaksot julkaistiin Suomessa kolmen DVD:n boksina vuonna 2012 ja kaikki 26 jaksoa kuuden levyn boksina japaniksi puhuttuna suomenkielisillä tekstityksillä vuonna 2013.


title: Kapo – keskitysleirin vartija

text: Kapo – keskitysleirin vartija on Gillo Pontecorvon ohjaama elokuva vuodelta 1960.


title: Kapo – keskitysleirin vartija

text: Hiukan yksinkertainen nelitoistavuotias Edith (Susan Strasberg) ja hänen juutalaiset vanhempansa joutuvat keskitysleirille, jolla vanhemmat kuolevat. Edithiä vanhempi poliittinen vanki Sofia (Didi Perego) ja ystävällinen leirilääkäri pelastavat hänet samalta kohtalolta antamalla hänelle uuden ei-juutalaisen henkilöllisyyden, jonka tiedot ovat vasta kuolleen Nichole Niepasin.


title: Kapo – keskitysleirin vartija

text: Ajan myötä hän kovettuu ankaralle elämälle. Hän myy ruoasta itseään saksalaiselle vartijalle, hän kiintyy toiseen vartijaan Karliin (Gianni Garko). Tuttavuus auttaa häntä nousemaan "kapoksi", vangiksi, joka valvoo muita vankeja. Hän pärjää, kun taas ihanteellinen Sofia menee yhä heikompaan kuntoon.


title: Kapo – keskitysleirin vartija

text: Rakastuessaan venäläiseen sotavankiin Saschaan (Laurent Terzieff) Edith joutuu keskeiseen osaan joukkopaossa, ja valta menettää mielenkiintonsa. Useimmat pakolaiset kuolevat, muutamat kuitenkin onnistuvat pakenemaan, mutta Edith ei ole heidän joukossaan. Tehdessään kuolemaa hän sanoo Karlille: ”Meitä huijattiin, Karl, meitä kumpaakin huijattiin.”Ranskalainen ohjaaja Jacques Rivette arvosteli "Kapon" kohtausta, jossa Emmanuelle Rivan näyttelemä Terese kuolee kädet koholla sähköistettyyn piikkilanka-aitaan. Bernard-Henri Lévy toteaa, että kritiikki leimasi Pontecorvon koko loppuiäksi. Lévy vertaa kohtausta tuoreeseen natsihistorian hyväksikäyttöön Hollywoodin pahojen poikien leikkikenttänä ja kysyy, pitääkö nykyinen historian banalisointi vain sivuuttaa olankohauksella.


title: Nicolás Bertolo

text: Nicolás Santiago Bertolo (s. 2. tammikuuta 1986 Córdoba, Argentiina) on argentiinalainen jalkapalloilija. Hän edustaa Italian Serie A:ssa pelaavaa Palermoa ja on pelipaikaltaan keskikenttäpelaaja.


title: Nicolás Bertolo

text: Bertolo on Boca Juniorsin kasvatti. Ensiesiintymisensä edustusjoukkueessa hän teki 10. tammikuuta 2006 ottelussa Vélez Sarsfieldia vastaan. Vuonna 2007 joukkue voitti Copa Libertadoresin.


title: Nicolás Bertolo

text: Tammikuussa 2008 Bertolo siirtyi Nacionaliin, jossa hän pelasi yhteensä 15 ottelua ja teki niissä neljä maalia. Puolen vuoden jälkeen heinäkuussa 2008 hän teki sopimuksen Banfieldin kanssa.


title: Nicolás Bertolo

text: 20. syyskuuta 2009 hän siirtyi italialaisseura Palermoon. Hän sai ensimmäisellä kaudellaan kohtalaisesti peliaikaa. Seuraavaksi kaudeksi 2010–2011 Bertolo siirtyi lainasopimuksella Zaragozaan.


title: Sydäntuli

text: Kun kivihiili yleistyi höyryveturien polttoaineena, osoittautui pian tarpeelliseksi kehittää keinoja pitää veturin kuumana seisoessa esimerkiksi öisin tulta yllä kevyemmillä keinoilla kuin jatkuvalla polttoaineen lisäyksellä.


title: Sydäntuli

text: Ratkaisuksi kehitettiin sydäntuli eli puhekielessä "moppa". Hehkuvista hiilistä koottiin sopivaan kohtaan arinaa eräänlainen miilu, joka paineltiin tulipesätyökaluilla hyvin tiiviiksi ja peitettiin sopivanvahvuisella kuonalla. Oikein tehty sydäntuli hehkui koko yön ajan ja aamulla pari tuntia ennen ajoon lähtöä tallipäivystäjä tai lämmittäjä hajotti miilukasan ja levitti hehkuvat hiilet sopivasti ennakkoon levittämiensä varsinaisten hiilten päälle.


title: Sydäntuli

text: Työ vaati ammattitaitoa mutta oikein hoidettuna sydäntuli piti peruspaineet yllä seisonnan ajan ja liikkeelle lähtö oli helppoa.


title: Marouan Kechrid

text: Marouan Kechrid (, s. 2. kesäkuuta 1981 Dreux, Ranska) on ranskalais-tunisialainen koripalloilija. Pelintekijänä pelaava Kechrid edustaa Marokon pääsarjassa pelaavaa Maghreb Fèsia.


title: Marouan Kechrid

text: Kechrid oli voittamassa kaksi peräkkäistä Tunisian mestaruutta vuosina 2002 ja 2003. Sittemmin hän siirtyi pelaamaan Marokkoon, jossa Kechrid oli voittamassa IRT Tangertin joukkueessa kaksi Marokon mestaruutta vuosina 2008 ja 2009. Maajoukkuetasolla Kechrid oli voittamassa Tunisialle Afrikan mestaruus pronssia vuoden 2009 Afrikan kisoissa ja hänet valittiin myös seuraavana vuonna pidettyihin MM-kisoihin, Tunisian maajoukkueeseen.


title: Rosalyn Sussman Yalow

text: Rosalyn Sussman Yalow (19. heinäkuuta 1921 New York – 30. toukokuuta 2011 New York) oli yhdysvaltalainen lääketieteellinen fyysikko, joka palkittiin radioimmunomenetelmän kehittämisestä Nobelin lääketieteen palkinnolla vuonna 1977. Hän oli järjestyksessä toinen nainen, jolle on myönnetty Nobelin lääketieteen palkinto. Ensimmäinen oli Gerty Cori.


title: Sinfonia nro 9 (Schubert)

text: Franz Schubertin yhdeksättä sinfoniaa (C-duuri, D. 944) kutsutaan lisänimellä "Suuri". Teos sävellettiin vuosina 1825–1826 eikä vuonna 1828, kuten ennen oletettiin. Monet tutkijat ovat tulkinneet yhdeksännen sinfonian myös seitsemänneksi, kahdeksanneksi tai jopa kymmenenneksi. Teos esitettiin kokonaisuudessaan vasta 21. maaliskuuta 1839 Leipzigissä Mendelssohnin johdolla.


title: Sinfonia nro 9 (Schubert)

text: "Suureksi" sinfonian nimitti 1800-luvun kustantaja erottaakseen sen "Pienestä" sinfoniasta (VI) samassa sävellajissa.


title: Sinfonia nro 9 (Schubert)

text: Robert Schumann ylisti sinfoniaa kuuluisissa sanoissaan "Neue Zeitschriftin" artikkelissa sen "taivaallisesta pituudesta". Schumannin kerrotaan myös sanoneen pitävänsä sitä suurimpana soitinmusiikkiteoksena sitten Ludwig van Beethovenin kuoleman. Teoksen temaattinen kehitys muistuttaa Beethovenista, mutta Schubert, satojen liedien säveltäjä, kiinnitti erityistä huomiota melodioihin. Teoksen uusi tyyli innoitti Schumannia itse ryhtymään sinfonikon uralle.


title: Sinfonia nro 6 (Schubert)

text: Franz Schubert sävelsi kuudennen sinfoniansa ("Pienen C-duurisinfonian", D. 589) lokakuun 1817 ja helmikuun 1818 välillä. Teoksen esitti ensimmäistä kertaa Otto Hatwigin johtama pieni orkesteri kapellimestarin Schottenhofin-asunnolla vuonna 1818. Julkinen kantaesitys pidettiin 14. joulukuuta 1828 Gesellschaft der Musikfreunden konsertissa Wienissä.


title: Sinfonia nro 6 (Schubert)

text: Kuudennen sinfonian Schubert sävelsi omillaan; hän oli säveltänyt viisi aiempaa vuosina 1813–1816 opiskellessaan Salierin johdolla. Beethovenin vaikutus kuuluu teoksessa muun muassa siinä, että menuetin tilalle Schubert on säveltänyt scherzon. Sinfonian alku muistuttaa Beethovenin 7. sinfonian alusta.


title: Viivästynyt unijakso

text: Viivästynyt unijakso (diagnoosikoodi G47.21) eli myöhästyvän univaiheen oireyhtymä on harvinainen neurologinen sairaus, josta kärsii noin puolitoista promillea (tuhannesosaa) väestöstä.


title: Viivästynyt unijakso

text: VUJ-potilaat eivät pysty vaikuttamaan itse sisäiseen kelloonsa, sillä heillä on poikkeuksellisen huonosti siirrettävissä oleva rytmi. Kyseessä ei ole siten haluttomuus herätä, eikä viivästynyt unijakso johdu siitä, että ihminen menisi liian myöhään nukkumaan. Häiriö johtaa siihen, potilaiden on äärimmäisen vaikea nukahtaa ja herätä sosiaalisesti hyväksyttävään kellonaikaan.. Viivästyneeseen unijaksoon liittyy kohonnutta sairastavuutta, sillä iltavirkut ihmiset kuolevat aamuvirkkuja nuorempina ja sairastuvat aamuvirkkuja useammin esimerkiksi aikuistyypin diabetekseen ja verenpainetautiin.


title: Viivästynyt unijakso

text: Viivästyneeseen unijaksoon kuuluu elimellisiin uni-valverytmin häiriöihin (G47.2), jotka aiheutuvat joko elimistön keskuskellon toiminnan häiriintymisestä (sirkadiaaninen häiriö) tai aikavyöhykkeen ylittämisestä (aikaerorasitus eli jet lag).


title: Viivästynyt unijakso

text: Kehon lämpötila ja vireystila vaihtelevat suunnilleen samalla tavalla joka vuorokausi. Elimistön sisäinen kello säätelee kehon lämpötilaa ja melatoniinin tuotantoa. Nämä kaksi tekijää vaikuttavat olennaisesti siihen, miten ja milloin ihminen nukkuu. Nukahtamistaipumus on terveillä henkilöillä suurimmillaan aamuyöllä kello 2 ja 6 välillä, jolloin kehon lämpötila on alimmillaan ja melatoniinin tuotanto suurimmillaan. Ihmisen biologinen vuorokausirytmi on yli 25 tunnin pituinen, mutta päivänvalon säätelemä melatoniinintuotanto tahdistaa yleensä sisäistä kelloa niin, että vuorokausirytmi kutistuu keskimäärin 24 tuntiin ja kymmeneen minuuttiin. Sisäisen kellon joustokyky heikkenee iän myötä..


title: Viivästynyt unijakso

text: Uni ei virkistä optimaalisesti, jos nukkumisen ajankohta ei sijoitu optimaalisesti suhteessa elimistön biologiseen unijaksoon. Jos lääkkeiden avulla keinotekoisesti tapahtuva nukahtaminen osuu väärään aikaan, ei uni ole siten samanarvoista kuin elimistön oma, luonnollinen uni.


title: Viivästynyt unijakso

text: Viivästyneen unijakson oireet alkavat usein jo koulu- tai murrosikäisenä. VUJ-potilaiden sisäinen uni-valvesykli on viivästynyt verrattuna muihin »tavallisen» rytmin omaaviin. VUJ-potilailla melatoniinineritykseen liittyvät vaiheet tapahtuvat vasta usean tunnin viiveellä. Kyseessä on pysyvä häiriö, joka aiheuttaa selvää sosiaalista haittaa ja vaikeuttaa potilaiden elämässä selviytymistä.


title: Viivästynyt unijakso

text: Viivästyneestä unijaksosta kärsivät työskentelevät tehokkaimmin myöhään illalla ja yöllä, ja heillä on poikkeuksellisen huonosti siirrettävissä oleva rytmi. Tämä johtuu ehkä siitä, että niin monet tekijät säätelevät elimistön sisäisen kellon toimintaa.


title: Viivästynyt unijakso

text: Mikäli potilaan ei tarvitse noudattaa määrättyä aikataulua, on uni laadultaan ja kestoltaan normaalia, potilas herää itsestään ja uni-valvesykli on pituudeltaan 24 tuntia.


title: Viivästynyt unijakso

text: Viivästynyt unijakso voidaan diagnosoida vuorokauden pituisella lämpötilamittauksella, käden liikkeitä mittaavalla aktigrafilla tai analysoimalla vuorokauden aikana tuotetun virtsan melatoniinipitoisuudet.


title: Viivästynyt unijakso

text:
Noin puolella prosentilla väestöstä on mutaatio sisäistä kelloa säätävässä cry1-geenissä, jolloin unijakson keskikohta siirtyy kello seitsemäksi.
Vuosina 1999 ja 2000 julkaistujen tutkimusten mukaan eri melatoniinireseptoreiden mutaatiot aiheuttavat uni-valverytmin häiriöitä.


title: Viivästynyt unijakso

text: Elimistön sisäinen kello voi häiriytyä myös esimerkiksi epäsäännöllisten työaikojen tai sairauden vuoksi. Lisäksi on todettu, että keinovalon käyttäminen myöhentää ihmisen luontaista unirytmiä etenkin iltavirkuilla henkilöillä. Myös eräät psyykenlääkkeet saattavat laukaista uni-valverytmin häiriön.


title: Viivästynyt unijakso

text: Viivästyneeseen unijaksoon ei ole löydetty parantavaa hoitoa, mutta unijaksoa voidaan varhentaa tilapäisesti ja vähäisessä määrin osalla VUJ-potilaita melatoniinilisän, kronoterapian, kirkasvalohoidon tai B12-vitamiinin avulla taikka edellä mainittujen hoitojen yhdistelmällä. Aamuun sekä varhaisiltaan ajoittuva liikunta saattaa parantaa edellä mainittujen hoitojen tehoa.


title: Viivästynyt unijakso

text: Melatoniinilisä on osoittautunut tehokkaimmaksi yksittäiseksi hoitomuodoksi, ja kuuden viikon pituinen melatoniinikuuri auttaa 97 prosenttia potilaista nukahtamaan jonkin verran nopeammin. Melatoniini normalisoi potilaan unirytmin kuitenkin vain siinä tapauksessa, että on kyse lievästä häiriöstä, sillä melatoniinia nauttineet VUJ-potilaat nukahtavat vain noin 40 minuuttia nopeammin kuin lumelääkettä nauttineet. Melatoniinin teho katoaa lisäksi yleensä pitkäaikaiskäytössä. Kolmen kuukauden käytön jälkeen pitkävaikutteinen melatoniini nopeuttaa nukahtamista enää 10 prosentilla tutkittavista, ja kuuden kuukauden kuluttua kukaan ei enää hyödy melatoniinilisästä. Unilääkkeidenkin avulla voidaan saavuttaa ainoastaan oireiston hetkellistä lievittymistä. Vuorokausirytmin tahdistamisessa lähemmäs muiden ihmisten rytmiä on huomioitava myös se, että rytmin siirtäminen tunnilla eteenpäin aiheuttaa unen laadun heikkenemistä viikoksi eteenpäin.


title: Viivästynyt unijakso

text: Osalla potilaita nukahtaminen ei aikaistu hoitojen avulla edes väliaikaisesti. Tämä saattaa liittyä siihen, ettei esimerkiksi melatoniinilisä tahdista elimistön vuorokausirytmin säätelyyn liittyvää lämpötilakäyrää.


title: Viivästynyt unijakso

text: Viivästyneeseen unijaksoon liittyvää päiväaikaista väsymystä voidaan lievittää hiukan kirkasvalohoidon ja ilta-aikaisen valoaltistuksen rajoittamisen yhdistelmällä. Kahden tunnin pituinen aamuinen kirkasvalohoito yhdistettynä aurinkolasien käyttöön klo 16 jälkeen sekä iltojen viettämiseen korkeintaan kahden lukulampun valossa vähentää viivästyneestä unijaksosta kärsivien potilaiden päiväaikaista väsymystä siten, että he nukahtavat neljä minuuttia hitaammin, mikäli he käyvät päiväunille kello 11.


title: Viivästynyt unijakso

text: Jos kyseessä on tilapäinen kaamosmasennuksesta johtuva vuorokausirytmin häiriö, kirkasvalohoito aikaistaa potilaan vuorokausirytmiä keskimäärin 1,3 tunnilla. Lisäksi on havaittu, että kahden viikon pituinen telttailu ympäristössä, jossa ei ole lainkaan keinovaloa, aikaistaa terveiden koehenkilöiden nukahtamista keskimäärin 70 minuutilla.


title: Viivästynyt unijakso

text: Perinteisessä kronoterapiassa rytmejä viivästetään aina myöhemmäksi ja myöhemmäksi, kunnes saavutetaan toivottu uni-valverytmi. Myötäpäivään kiertävä krototerapia on kuitekin vaikea toteuttaa käytännössä ja saattaa jopa pahentaa uni-valverytmin häiriötä. Kronoterapian tulokset ovat vaihtelevia.


title: Viivästynyt unijakso

text: Viivästynyt unijakso saattaa normalisoitua joissain harvinaisissa tapauksissa B12-vitamiinilla. Syytä tähän ei tunneta, mutta on arveltu, että B12-vitamiini saattaisi esimerkiksi parantaa okulaarireseptorin valoherkkyyttä.


title: Viivästynyt unijakso

text: Jatkuva ja voimakas ristiriita oman luontaisen vuorokausirytmin ja työn edellyttämän uni-valverytmin kanssa on selvä terveysriski. Myöhästyvän univaiheen oireyhtymä lisää riskiä sairastua ahdistukseen, masennukseen, sydän- ja verenkiertoelinten sairauksiin sekä diabetekseen.


title: Tabrizin basaari

text: Tabrizin basaari () on basaari Tabrizin kaupungissa luoteisessa Iranissa. Se on yksi Lähi-idän vanhimpia basaareita ja maailman suurin katettu basaari. Se listattiin Unescon maailmanperintöluetteloon vuonna 2010.


title: Tabrizin basaari

text: Tabrizin basaarin rakennusvuotta ei tarkalleen tiedetä, mutta sen nykyinen ulkoasu on kuitenkin Zandin dynastian loppuvuosilta 1700-luvun jälkimmäiseltä puoliskolta. Se oli jo kuitenkin merkittävä silkkitien keskus, ja Tabriz ja sen basaari olivat kuuluisia jo 1200-luvulla. Tabriz menetti asemansa 1500-luvulla safavidien pääkaupunkina, mutta säilytti silti merkityksensä taloudellisena keskuksena Ottomaanien valtakunnan nousukauteen asti 1700-luvun lopulle.


title: Tabrizin basaari

text: Tabrizin basaari on muodostunut useista toisiinsa yhdistetyistä ja katetuista tiilirakennelmista ja suljetuista aukioista, joilla on monia eri käyttötarkoituksia. Basaari on jaettu moniin osioihin, kuten Amirin basaari (kulta ja korut), kenkäbasaari ja Mozzafarieh (matot). Kaupat ja työpajat reunustavat basaarin käytäviä. Kaupat ovat usein kaksikerroksisia, ja niiden ensimmäisessä kerroksessa on yleensä työ- ja kauppatila ja toisessa kerroksessa on varasto tai toimisto. Kauppojen pinta-ala on 10–25 neliömetriä. Kaupat on erotettu käytävistä pienellä rappusella.


Kansainvälinen geodeettis-geofysikaalinen unioni (lyh. "IUGG", ) on kansainvälinen geofysiikan ja geodesian alojen yhteistyöjärjestö. Sen tavoite on edistää Maan ja lähiavaruuden tutkimusta. IUGG on perustettu vuonna 1919, mutta jotkin siihen kuuluvista järjestöistä ovat vanhempia. Se koostuu kahdeksasta alajärjestöstä:
"(suluissa pääasiallinen tieteen ala ja perustamisvuosi)"
Sekä neljästä komissiosta:


title: Kansainvälinen geodeettis-geofysikaalinen unioni

text: Suomea IUGG:ssä edustaa Suomen geodeettis-geofysikaalinen kansallinen komitea, jonka puheenjohtajana kaudella 2009-2011 toimi tohtori Jarkko Jokinen Geologian tutkimuskeskuksesta.


title: Melody

text: Melody voi tarkoittaa muun muassa seuraavia:


title: Amine Rzig

text: Amine Rzig (, s. 25. elokuuta 1980 Nabeul) on tunisialainen koripalloilija. Isona laitahyökkääjänä pelaava Rzig edustaa Egyptin pääsarjassa pelaavaa Al-Ahlia.


title: Amine Rzig

text: Rzig vietti ensimmäiset kymmenen vuotta kotimaansa pääsarjassa ja voitti tuona aikana kaksi Tunisian mestaruutta vuosina 2006 ja 2008. Mestaruus kauden jälkeen Rzig matkasi Egyptiin, jossa hän pelasi armeijan koripallojoukkueessa Talaa Jaiechissa. Yhden kauden jälkeen Rzig palasi takaisin kotimaahansa ja voitti saman tien Tunisian mestaruuden.


title: Amine Rzig

text: Rzig oli voittamassa kapteenin roolissa Tunisialle Afrikan mestaruus pronssia vuoden 2009 Afrikan kisoissa. Samassa turnauksessa hänet valittiin tähdistöjoukkueeseen. Rzig valittiin myös Tunisian joukkueeseen Turkissa pidettyihin vuoden 2010 MM-kisoihin, jossa hän toimi toistamiseen maansa kapteenina.


title: Murha 3. kerroksessa

text: Murha 3. kerroksessa ("Stranger on the Third Floor") on Boris Ingsterin vuonna 1940 ohjaama rikoselokuva, jota pidetään yhtenä varhaisimmista film noir -elokuvista. Kyseessä on vain 64 minuuttia pitkä b-elokuva, joka kuvattiin pikaisesti RKO Pictures -studion suojissa.


title: Murha 3. kerroksessa

text: Iltalehden Jyrki Laelma piti Nicholas Musuracan kuvausta komeana ja elokuvan unijaksoa upeana. Elokuva on hänen nähdäkseen hyökkäys amerikkalaista oikeusjärjestelmää vastaan.


title: Tunisian koripalloliiga

text: Tunisian koripalloliiga () on Tunisian koripallosarjojen korkein sarjataso.


title: Tunisian koripalloliiga

text: Sarjassa pelaa yhteensä 12 joukkuetta, jotka on jaettu kahteen eri lohkoon. Jokainen joukkue kohtaa toisensa kahdesti, vieraissa ja kotona, jolloin otteluita kertyy joukkuetta kohden 10. Kauden päätteeksi molempien lohkojen neljä parasta pääsevät sarjamuotoiseen pudotuspeleihin. Tämän lisäksi molempien lohkojen kaksi heikointa seuraa pelaavat pieni muotoisen neljän joukkueen jatkosarjan. Sarjamuotoinen pudotuspeli muodostuu kahdeksasta joukkueesta, josta kuusi parasta pääsevät varsinaiseen pudotuspeliin. Voittajat selviävät loppuotteluun, jossa ratkaistaan Tunisian mestaruus.


title: Tunisian koripalloliiga

text: Historian saatossa menestyksekkäin joukkue on ollut ES Radès 12 mestaruudellaan. Toiseksi ja kolmanneksi eniten mestaruuksia ovat voittaneet Stade Nabeulien 8 mestaruudella ja EO La Goulette Kram 7 mestaruudella.


title: Étoile Sportive de Radès

text: Étoile Sportive de Radès on tunisialainen koripalloseura, joka pelaa Tunisian koripalloliigassa. Se on voittanut historiansa saatossa eniten Tunisian mestaruuksia. Joukkue tunnettiin aikaisemmin nimillä 'Étoile Sportive Radésienne, Union Sportive Radésienne ja Radès Transport Club.


title: Stade Nabeulien

text: Stade Nabeulien on tunisialainen koripalloseura, joka pelaa Tunisian koripalloliigassa. Se on voittanut historiansa saatossa toiseksi eniten Tunisian mestaruuksia. Joukkue tunnettiin perustamisvuotena nimellä Étoile de Nabeul.


title: Švitrigaila

text: Švitrigaila (noin 1370–1452) oli Liettuan suuriruhtinas vuodesta 1430 vuoteen 1432. Ennen suuriruhtinuuttaan hän taisteli vallasta Vytautasia vastaan. Asemastaan hänet kukisti Žygimantas Kestutis.


title: Švitrigaila

text: Švitrigaila syntyi Algirdasin ja tveriläisen ruhtinatar Ulianan avioliitosta. Švitrigaila kastettiin katolilaiseen uskoon Krakovassa yhdessä usean muun veljensä kanssa Jogailan kruunaamisen yhteydessä vuonna 1386. Vuonna 1393 hän yritti vallata Vitebskin, minkä johdosta hänen serkkunsa Vytautas lähetti hänet vangiksi Krakovaan. Hänen onnistui kuitenkin paeta Unkariin. Vytautasin taistellessa Saksalaista ritarikuntaa vastaan vuosina 1401–1403 Švitrigaila taisteli ritarikunnan puolella tavoitellen valtaa itselleen. Ritarikunta lopetti tukensa hänelle Raciążin rauhansopimuksen myötä vuonna 1403. Švitrigaila teki rauhan Vytautasin kanssa vasta vuonna 1420.


title: Švitrigaila

text: Švitrigaila nousi Liettuan suuriruhtinaaksi Vytautasin kuoleman jälkeen vuonna 1430. Hän jatkoi Vytautasin politiikkaa ja tarjosi Saksan keisarille Sigismundille apuaan kruunua vastaan. Lisäksi hän muodosti Puolaa vastaan tähdätyn liiton Saksalaisen ritarikunnan kanssa. Tämä johti Puolan hyökkäykseen maahan ja Vytautasin veljen Žygimantas Kestutisin johtamaan kapinaan, joka karkotti Švitrigailan Vilnasta vuonna 1432.


title: Švitrigaila

text: Švitrigaila jatkoi taistelua vallasta vielä kukistumisensakin jälkeen. Hänen edukseen toimi Žygimantasin heikkous vallanpitäjänä ja Liettuan kallistuminen Puolan valtaan, mikä ärsytti liettualaista aatelistoa. Švitrigailalla oli myös tukea Liettuan rusilaisilla alueilla, sillä hänhän oli puoliksi venäläinen. Heikentääkseen hänen otettaan rusilaisista maista Žygimantas antoi vuonna 1434 ortodoksisille aatelisille samat oikeudet, kuin katolilaisilla aatelisilla jo oli. Ratkaiseva yhteenotto kilpailijoiden välillä käytiin lähellä Ukmergeä 1. syyskuuta 1435. Žygimantasin johtamat liettualais-puolalaiset joukot kukistivat Švitrigailan ja häntä tukeneet Liivinmaan ritarikunnan joukot. Žygimantasin tappoi eräs Švitrigailan kannattajista vuonna 1440 ja hän sai palata hallitsemaan Volynian ja Podalsien alueita Kasimir Jagiellon alaisuudessa. Švitrigaila kuoli 2. lokakuuta 1452.


title: Poor Little Rich Girl

text: Poor Little Rich Girl on Uriah Heepin kappale ja single vuodelta 1985. Se julkaistiin albumilla "Equator". Kappaleen tekijöiksi on merkitty kaikki yhtyeen tuolloiset jäsenet. Singlen b-puolena oli kappale ”Bad Blood” sekä liveversio yhtyeen klassikkokappaleesta ”Gypsy”, joka löytyy myös "Equatorilta".


title: Urpo Ahola

text: Urpo Antipas Ahola (11. huhtikuuta 1905 Loimaa – 14. maaliskuuta 1970 Helsinki) oli suomalainen toimittaja, pakinoitsija ja näytelmäkirjailija.


title: Urpo Ahola

text: Ahola syntyi Loimaalla maanviljelijäperheeseen mutta muutti sieltä jo lapsena vanhempiensa mukana Turun läänin Koskelle ja täältä edelleen Somerolle. Kansakoulun jälkeen hän kävi Suomen Nuoriso-opiston ja opiskeli vuosina 1929-1932 Yhteiskunnallisessa korkeakoulussa sanomalehtimieslinjalla.


title: Urpo Ahola

text: 1920- ja 1930-luvuilla Ahola julkaisi neljä näytelmää ja työskenteli toimittajana Turussa ilmestyneessä Maalaisliiton puoluelehdessä Turunmaassa vuosina 1929, 1934 ja 1935 sekä lehden toimitussihteerinä vuosina 1941–1943 ja saman lehden pakinoitsijana 1943. Maalaisliiton pää-äänenkannattajassa Maakansassa, joka vuoteen 1939 ilmestyi Viipurissa, hän työskenteli toimitussihteerinä vuosina 1936–1940 kirjoittaen myös teatteri- ja kirjallisuusarvosteluja ja pakinoita.


title: Urpo Ahola

text: Vuodesta 1943 Ahola toimi maanviljelijänä kotitilallaan Somerolla, mutta jatkoi pakinoiden kirjoittamista vapaana toimittajana Turunmaa-lehdelle. Somerolla hän oli kunnanvaltuuston ja kunnanhallituksen jäsenenä vuodesta 1950 toistakymmentä vuotta ja yhdeksän vuoden ajan Someron kunnanvaltuuston puheenjohtajana. Hän toimi myös Maalaisliiton Someron kunnallisjärjestön puheenjohtajana ja oli Keskustapuolueen puoluevaltuuskunnan jäsen. Presidentinvaaleissa 1962 hän oli presidentin valitsijamiehenä.


title: Urpo Ahola

text: Vuonna 1959 Ahola palasi 20 vuoden tauon jälkeen vakinaiseen lehtityöhön Maalaisliiton pää-äänenkannattajan Maakansan (vuodesta 1965 Suomenmaa) polliitiseksi pakinoitsijaksi samassa lehdessä nimimerkillä Hela 1950-luvulla pakinoineen Kalevi Kuuselan siirryttyä Maalaisliiton Joensuussa ilmestyneeseen Karjalan Maa -lehden päätoimittajaksi. Tässä tehtävässä hän toimi eläkkeelle jäämiseensä asti vuonna 1967. Pakinoitsijana Ahola käytti nimimerkkiä "Antipas", jota oli käyttänyt myös jo ennen sotia Maakansan ilmestyessä vielä Viipurissa. Edeltäjänsä Kuuselan tavoin Ahola kirjoitti poliittisista aiheista ja kohdisti kritiikkinsä etenkin presidentti Urho Kekkosen poliittisiin vastustajiin ja ammattiyhdistysliikkeen maatalousvastaisuuteen. Kun Kuusela vielä 1950-luvulla kirjoitti politisista kysymyksistä usein ärhäkkääseen sävyyn, Ahola esitti teilaavankin kritiikkinsä kohteliaasti ja hienovaraisesti. Palattuaan myöhemmin Suomenmaahan Kuuselakin muutti tyyliään leppoisammaksi.


title: Urpo Ahola

text: Ahola kuoli vuonna 1970 Helsingissä pitkään sairastettuaan.


title: Chino Rheem

text: David Y. "Chino" Rheem on yhdysvaltalainen pokeriammattilainen. Hän voitti World Poker Tourilla Doyle Brunson Classicin ja 1 538 730 dollarin ykköspalkinnon joulukuussa 2008. Rheem pelasi myös World Series of Pokerin finaalipöydässä marraskuussa 2008. Hän sijoittui seitsemänneksi ansaiten yli 1,7 miljoonaa dollaria. WSOP:ssa hän on ollut parhaimmillaan toinen vuonna 2006 1 000 dollarin no limit holdem -turnauksessa.


title: Chino Rheem

text: Syyskuussa 2010 Rheemin pokeriuran turnausansiot ylittivät 4,4 miljoonaa dollaria.


title: Edit Karf

text: Edit Sofia Karf os. "Gustavsson" (27. tammikuuta 1894 Jepua – 18. helmikuuta 1970 Munsala) oli suomenruotsalainen opettaja, maatalon emäntä ja kirjailija.


title: Edit Karf

text: Karf toimi opettajana Uudenkaarlepyyn Pensalassa, Seinäjoella, Närpiössä, Monäsissä ja Purmon Sexsjössä. Hänen ainoa julkaistu teoksensa talonpoikaisromaani "Fädernas missgärningar" sijoittui Pohjanmaan maaseudulle.


title: Taiwaninsibia

text: Taiwaninsibia ("Heterophasia auricularis") eli aiemmalta nimeltään taiwaninpyrstötimali on Taiwanissa endeemisenä elävä pyrstötimaleihin kuuluva varpuslintu.


title: Taiwaninsibia

text: Kooltaan taiwaninsibia on 23–24 cm. Selästään ja rinnastaan lintu on väritykseltään harmaa. Lajin päälaki on musta ja valkoinen silmäkulmajuova muuttuu silmien takana valkoiseksi höyhentupsuksi. Vatsa on väriltään vaaleanpunertava ja perä on kanelinruskea. Siivet ovat mustat ja niissä on valkoinen viiru. Taiwaninsibian pyrstö on musta ja valkokärkinen.


title: Taiwaninsibia

text: Taiwaninsibian elinympäristöä ovat vuorenrinteiden ainavihannat lehti- tai sekametsät, joissa kasvaa erityisesti tammea. Lajin elinympäristöt sijaitsevat 1 200–3 000 metrin korkeudella merenpinnasta. Talveksi laji siirtyy matalammalla kasvaviin metsiin.


title: Taiwaninsibia

text: Taiwaninsibiat elävät pienissä ryhmissä ja liikkuvat lehvästöjen keski- ja yläosissa. Ravintonaan lintu käyttää pääasiassa marjoja, hedelmiä ja kukkien mettä, mutta voi syödä myös hyönteisiä.


title: Inkeri Pihlaja

text: Maria Ingrid (Inkeri) Pihlaja (14. kesäkuuta 1900 Vaasa – 30. heinäkuuta 1970 ) oli suomalainen kirjailija.


title: Clément Janequin

text: Clément Janequin (n. 1485–1558) oli ranskalainen säveltäjä. Hänellä oli pitkä ura kirkon, aatelisten ja lopulta Ranskan kuninkaan palveluksessa. Hän oli aikansa ranskalaisen chansonin mestari; hänen laaja tuotantonsa alalla käsittää 286 säilynyttä teosta. Hengellisten ja maallisten chansonien lisäksi Janequin sävelsi lukuisia psalmeja. Messuja on säilynyt kaksi ja motetteja yksi. Janequin oli vihitty pappi.


title: Clément Janequin

text: Renessanssimusiikin yhtye Ensemble Clément Janequin on perustettu vuonna 1978.


title: Olli Salmelainen

text: Taavi (David) Sylvester Viljakainen, kirjailijanimi Olli Salmelainen (5. heinäkuuta 1873 Mikkelin pitäjä – 3. helmikuuta 1959 Mikkeli) oli suomalainen näytelmäkirjailija.


title: Olli Salmelainen

text: Viljakainen julkaisi nimimerkillä "Olli Salmelainen" kaksi seuranäytelmää vuonna 1910.


title: Olli Salmelainen

text:
Omalla nimellä:
Nimimerkillä "Olli Salmelainen":


title: Myllylampi (täsmennyssivu)

text: Myllylampi (tai Myllylammi) on Suomessa varsin yleinen lammen nimi: Ympäristöhallinnon OIVA-palvelussa on 119 Myllylampea ja 12 Myllylammia. Nimi Myllylampi on voinut siirtyä myös asutusnimeksi.


title: Marko Haanpää

text: Marko Tapani Haanpää (s. 23. syyskuuta 1966 Tampere ) on suomalainen, Tampereen Judoseuraa ja Tampereen Judoa edustanut judoka.


title: Marko Haanpää

text: Haanpää sijoittui Barcelonan olympialaisissa 1992 78 kg:n painoluokassa jaetulle 34. sijalle. Saman vuoden Pariisin EM-kilpailuissa hän oli 78 kg:n sarjassa seitsemäs. Hän voitti Suomen-mestaruuden 78-kiloisissa 1991 ja 1992 sekä 86 kg:n sarjassa 1994 ja 1995. SM-hopeaa hän sai 78-kiloisissa 1993, 95 kg:n sarjassa 1997 ja alle 100-kiloisissa 1999 sekä SM-pronssia 78 kg:n painoluokassa 1990 ja 90-kiloisissa 1998.


title: Sophie Germainin alkuluku

text: Sophie Germainin alkuluku on sellainen alkuluku "p", jolle pätee, että 2"p"+1 on niin ikään alkuluku. Luvut on nimetty ranskalaisen matemaatikon Sophie Germainin mukaan.


title: Sophie Germainin alkuluku

text: Ensimmäiset Sophie Germainin luvut ovat: 2, 3, 5, 11, 23, 29, 41, 53, 83, 89, 113, 131. Ratkaisematon ongelma matematiikassa on, onko Sophie Germainin alkulukuja äärettömän monta.


title: Sophie Germainin alkuluku

text: Germain onnistui osoittamaan Fermat’n suuren lauseen niin sanotun "ensimmäinen tapauksen" (jossa mikään kantaluvuista ei ole jaollinen eksponentilla) silloin, kun eksponentti on Sophie Germainin alkuluku. Toisin sanoen: jos "p" ja 2"p"+1 ovat alkulukuja, ei ole olemassa sellaisia positiivisia kokonaislukuja "a", "b" ja "c", jotka ovat kaikki jaottomia "p":llä ja joille pätee yhtälö formula_1.


title: S. E. Risku

text: Samuel Emil Risku, (s. 2. joulukuuta 1890 Kurikka – 15. helmikuuta 1982 Tampere) oli suomalainen kansakoulunopettaja ja kirjailija.


title: S. E. Risku

text: Risku asui Kauhajoella 1923–1969 ja toimi siellä opettajana.


title: Heli Syrjä

text: Heli Johanna Syrjä (s. 27. marraskuuta 1967 Kajaani) on suomalainen, Kajaanin Judokerhoa edustanut judoka.


title: Heli Syrjä

text: Syrjä sijoittui Helsingin EM-kilpailuissa 1989 seitsemänneksi alle 72 kg:n painoluokassa. Barcelonan olympialaisissa 1992 hän oli samassa sarjassa jaetulla 20. sijalla. British Openissa hän sijoittui 72-kiloisissa kolmanneksi 1992 ja toiseksi 1994.


title: Heli Syrjä

text: Syrjä voitti Suomen-mestaruuden 72 kg:n sarjassa 1988, 1989 ja 1991–1997, 70-kiloisissa 1998 ja 1999 sekä 78 kg:n painoluokassa 2000 ja 2001, yhteensä 13 kertaa. SM-pronssia hän sai yli 66 kg:n sarjassa 1987.


title: Marko Korhonen

text: Marko Aulis Korhonen (s. 18. elokuuta 1969 Kajaani) on suomalainen, Kajaanin Judokerhoa edustanut judoka. Hän on Jorma Korhosen veli.


title: Marko Korhonen

text: Korhonen sijoittui Barcelonan 1992 olympialaisten 65 kg:n painoluokassa jaetulle 36. sijalle. Hän voitti Pohjoismaiden-mestaruuden 71 kg:n sarjassa 1997.


title: Marko Korhonen

text: Korhonen voitti Suomen-mestaruuden 71 kg:n painoluokassa 1991. SM-hopeaa hän sai 65-kiloisissa 1990, 71 kg:n sarjassa 1992, 1995 ja 1997 sekä SM-pronssia 60 kg:n painoluokassa 1986 ja 65-kiloisissa 1988 ja 1989.


title: Woodallin luku

text: Lukuteoriassa Woodallin luku (W) on luonnollinen luku, joka on muotoa


title: Woodallin luku

text: jollekin luonnolliselle luvulle "n". Ensimmäiset Woodallin luvut ovat:


title: Woodallin luku

text: Woodallin lukuja tutkivat ensimmäisenä Allan J. C. Cunningham ja H. J. Woodall vuonna 1917, James Cullenin aiempien Cullenin lukuja koskevien tutkimusten inspiroimana.


title: Woodallin luku

text: Woodallin lukuja, jotka ovat myös alkulukuja kutsutaan Woodallin alkuluvuiksi; ensimmäiset luvut "n" joille Woodallin luku "W" on alkuluku ovat 2, 3, 6, 30, 75, 81, 115, 123, 249, 362, 384, … ; ja itse Woodallin alkuluvut "W" ovat 7, 23, 383, 32212254719, … .


title: Woodallin luku

text: Vuonna 1976 Christopher Hooley osoitti, että melkein kaikki Cullenin luvut ovat yhdistettyjä lukuja. Hooleyn todistuksen pohjalta Hiromi Suyama todisti väitteen kaikille lukujonoille "n" · 2 + "b", missä "a" ja "b" ovat kokonaislukuja ja siten myös Woodallin luvuille. Kuitenkin on olemassa konjektuuri, jonka mukaan on äärettömän monta Woodallin alkulukua. Suurin tunnettu Woodallin alkuluku löydettiin vuonna 2007 ja on 3752948 × 2 − 1. Sen desimaaliesityksessä on 1129757 numeroa ja sen löysi Matthew J. Thompson PrimeGrid-projektissa.


title: Woodallin luku

text: Woodallin luvuilla on monia jaollisuusominaisuuksia. Esimerkiksi, jos "p" on alkuluku niin "p" jakaa luvut


title: Woodallin luku

text: Yleistetty Woodallin luku on luku, joka on muotoa "n" × "b" − 1 ja "n" + 2 > "b". Mikäli alkuluku voidaan ilmaista tässä muodossa, se on yleistetty Woodallin alkuluku.


title: Alumiiniseokset

text: Alumiiniseoksien tyypilliset seosaineet ovat kupari, magnesium, mangaani ja sinkki. Seosaineiden kiinteän tilan liukoisuus huoneenlämpötilassa on hyvin pientä, joten tyypilliset seosainepitoisuudet ovat tyypillisesti alle kuusi painoprosenttia. Valettavien alumiiniseosten tyypillisin seosaine on pii, minkä pitoisuus on tyypillisesti enintään 12 painoprosenttia. Alumiiniseokset luokitellaan seosaineiden mukaan seuraavastiAlumiiniseoksista valmistetaan erityyppisiä tuotteita. Tyypillisiä valmistusmenetelmiä ovat: pursotus, painevalu, valssaus ja hitsaus.


title: Kaupunkipientalo

text:
Townhouse eli kaupunkipientalo on viereiseen asuntoon kytketty, kaksi- tai kolmikerroksinen
kaupunkimainen pientalo, joka sijaitsee omalla tontillaan. Kaupunkipientaloissa ei ole rivitaloille usein tyypillisiä yhteispihoja, ainoastaan pieni yksityispiha, joka sijaitsee yleensä rakennuksen takana. Kuhunkin kaupunkipientaloon on sisäänkäynti suoraan kadulta.


title: Kaupunkipientalo

text: Suomessa kaupunkipientaloja on rakennettu pääkaupunkiseudulla Espoon Säterinmetsään sekä Helsingin Malminkartanoon, Munkkiniemeen ja Kalasatamaan sekä Vantaalla Kartanonkoskelle.


title: Shivta

text: Shivta tai Sobota () on arkeologinen kohde Israelissa, Negevin aavikolla.


title: Shivta

text: Shivta perustettiin roomalaisajalla ensimmäisellä vuosisadalla eaa., ja alueen vanhimmat rauniot ovat juuri tuolta ajalta. Suurin osa raunioista on kuitenkin bysanttilaiselta ajalta 300–600-luvuilta. Kaupunki kukoisti erityisesti 200–300-luvuilla, kun siellä alettiin käydä kauppaa ja se hyötyi nabatealaisten laajasta kauppaverkostosta.


title: Shivta

text: Kaupungin asukkaat kääntyivät kristinuskoon 300-luvun puolivälissä, ja pian tämän jälkeen kaupunkiin rakennettiin kaksi kirkkoa. Shivta laajeni seuraavien vuosisatojen aikana ja pohjois- ja eteläkirkon rinnalle kaupunkiin rakennettiin kolmas kirkko 400- ja 500-lukujen vaihteessa. Islamin vaikutus näkyy kaupungin myöhemmissä rakennuksissa, sillä 700–800-luvuilla sinne rakennettiin moskeija. Shivta hylättiin 900-luvulla, ja sen rauniot löydettiin vuonna 1870.


title: Shivta

text: Pian ensimmäisen maailmansodan jälkeen Leonard Woolley ja T. E. Lawrence tutkivat aluetta ja piirsivät kaupungin kartan. Kaupungin nimeä ei ollut kuitenkaan vielä tiedossa, ja se onnistuttiin selvittämään, kun Nitzanan kaivauksissa 1935–1937 löytyi dokumentti, jossa Shivta mainittiin.


title: Shivta

text: Neljä Negevin aavikon kaupunkia, Haluza, Mamshit, Avdat ja Shivta, lisättiin Unescon maailmanperintöluetteloon vuonna 2005.


title: Duplex-teräs

text: Duplex-teräs on korroosiota kestävä teräs, jolla on austeniittis-ferriittinen mikrorakenne. Pääainesosat ovat kromi (Cr) ja nikkeli (Ni), mutta teräkseen voidaan lisätä erilaisia seosaineita, jotka parantavat teräksen korroosionkestoa ja antavat rakenteellista kestävyyttä. Tällaisia seosaineita ovat muun muassa typpi (N), molybdeeni (Mo), kupari (Cu), pii (Si) ja volframi (W). Duplex-teräksillä on erittäin hyvä jännitys- ja väsymiskorroosion kesto. Tämä mahdollistaa kyseisten terästen käyttämisen monissa eri sovelluskohteissa, joilta edellytetään hyvää korroosionkestokykyä. Duplex-teräkset voidaan luokitella niiden sisältämien seosaineiden ja korroosionkeston mukaan. Ryhmiä ovat Lean duplex, standard duplex, super duplex ja hyper duplex. Duplex-teräksien ominaisuudet, kuten hyvä korroosionkesto, saavutetaan pienemmillä seosaineiden määrillä kuin vastaavien austeniittisten ruostumattomien terästen valmistaminen. Tämän takia duplex-teräkset ovat erittäin kustannustehokas vaihtoehto ruostumattomien teräksien käytölle.


title: Duplex-teräs

text: Duplex-teräksillä on austeniittis-ferriittinen mikrorakenne. Mikrorakenteessa esiintyy ferriittirakeita austeniittisessa ruostumattomassa teräksessä. Tämän takia terästä kutsutaan ”duplex-teräkseksi”. Austeniitin ja ferriitin osuudet teräksessä ovat riippuvaisia seostuksesta ja käytetystä lämpökäsittelystä. Useasti austeniittia ja ferriittiä on mikrorakenteessa yhtä paljon. Duplex-teräksen sitkeys ja kovuus ovat riippuvaisia mikrorakenteessa esiintyvien ferriittirakeiden hienojakoisuudesta. Sitkeys esiintyy austeniittisten ja ferriittisten laatujen välissä. Tasapainopiirroksesta voidaan lukea, että duplex-teräkselle tyypillinen austeniittis-ferriittinen mikrorakenne saadaan aikaan kun kromipitoisuus on noin 21,5-25% ja nikkelipitoisuuden ollessa 1,5-7%. Kromi- ja nikkeliekvivalentit voidaan määrittää seuraavasti:Sulan faasin esiintyminen edellyttää noin >1500 °C:n lämpötilaa. Ternäärinen tasapainopiirros osoittaa myös, että pienet muutokset kromi-ja nikkelipitoisuudessa aiheuttavat suuret muutokset austeniitti-ja ferriittipitoisuuksiin.


title: Duplex-teräs

text: Duplex-teräksissä on pääasiallisesti kromia (Cr) ja nikkeliä (Ni). Näiden lisäksi voidaan käyttää tiettyjä seosaineita tarvittavien ominaisuuksien saavuttamiseksi.


title: Duplex-teräs

text: Kromia (Cr) on duplex-teräksissä pääasiallisesti noin 21-28%. Kromi muodostaa passiivisen kerroksen teräksen pinnalle, mikä tekee teräksestä ruostumattoman. Kromipitoisuuden on tällöin oltava vähintään 11%. Kromilla on myös ferriittifaasia stabiloiva vaikutus. Korkeissa lämpötiloissa lisätty kromi kasvattaa teräksen hapettumisenkestoa.


title: Duplex-teräs

text: Nikkeliä (Ni) on duplex-teräksissä noin 1,5-7%. Nikkelin käyttö teräksessä lisää sen muokattavuutta ja hidastaa mahdollisesti jo alkanutta korroosiota. Nikkelillä on kromin tavoin puolestaan vaikutusta austeniittifaasin stabiloimisessa. Lisätty nikkeli edesauttaa ruostumattoman teräksen kiderakenteen muuttumista tilakeskeisestä kuutiollisesta pintakeskeiseen kuutiolliseen. Kiderakenteen muutos korreloi suoraan duplex-teräksen kovuuteen.


title: Duplex-teräs

text: Typpi (N) lisää duplex-teräksen lujuutta ja hidastaa erityisesti pistekorroosion muodostumista. Typellä on myös austeniittifaasia stabiloivia ominaisuuksia. Hyvä hitsattavuus perustuu pääasiallisesti typen käyttöön seosaineena.


title: Duplex-teräs

text: Molybdeeniä (Mo) on duplex-teräksissä noin 1,5-3,5%. Molybdeeni seosaineena parantaa teräksen korroosionkestoa erityisesti kloridi-pitoisessa ympäristössä.


title: Duplex-teräs

text: Kuparia (Cu) on duplex-teräksessä pääasiallisesti noin 0,5-2,0%. Kupari vähentää korroosiota erityisesti happopitoisessa ympäristössä esimerkiksi rikkihapon läsnä ollessa. Liian suuri kuparipitoisuus vaikeuttaa kuumamuokattavuutta teräksen kovettuvuutta.Duplex-teräksillä jännityskorroosionkesto on parempi kuin austeniittisilla laaduilla. Kaikilla austeniittisilla laaduilla on taipumusta jännityskorroosioon.


title: Duplex-teräs

text: Duplex-teräksiä voidaan käyttää useissa eri sovelluksissa niiden hyvien mekaanisten ja kemiallisten ominaisuuksien vuoksi. Duplex-teräksien käyttöä kuitenkin rajoittaa lämpötila. Lämpötilan noustessa yli 250 °C:een voi duplex-teräksessä ilmetä haurastumista. Tyypillisimpiä käyttökohteita ovat mm:Duplex-terästä valmistettaessa on tavoitteena valmistaa seos, jossa on n. 50% austeniittia ja 50% ferriittiä. Kaupallisten seosten suhde voi olla myös 40/60, eli 40% austeniittia ja 60% ferriittiä. Valmistusprosessi noudattaa yleistä ruostumattomien terästen valmistusta. Työstön vaiheita ovat mm. sulatus, valaminen, muotoilu, lämpökäsittely, leikkaus ja viimeistely. Lämpökäsittely on teräkselle välttämätön työstövaihe. Lämpökäsittelyssä (hehkutus) terästä kuumennetaan ja jäähdytetään valvotuissa olosuhteissa sisäisten jännitysten laukaisemiseksi. Lämpökäsittelyssä tulee ottaa huomioon haurautta aiheuttavan sigmafaasin muodostuminen. Sigmafaasi on kromin ja raudan välinen faasi, joka ilmenee työstölämpötilan ollessa 600-950 °C. Sigmafaasilla on tetragonaalinen kiderakenne, jonka syntyä edesauttavat ferriitin stabiloijat Si ja Mo. Käytetty lämpökäsittely riippuu käytetyn materiaalin mikrorakenteesta.


title: Duplex-teräs

text: Suomessa duplex-teräksiä valmistava yritys on Outokumpu Oyj.


title: Duplex-teräs

text: 1. http://www.outokumpu.com/applications/upload/pubs_610183542.pdf (viitattu 29.9.2010)


title: Duplex-teräs

text: 2. http://www.outokumpu.com/applications/upload/pubs_322111122.pdf (viitattu 29.9.2010)


title: Duplex-teräs

text: 3. http://www.imoa.info/moly_uses/moly_grade_stainless_steels/duplex_stainless_steel.html (viitattu 29.9.2010)


title: Duplex-teräs

text: 4. http://www.imoa.info/_files/stainless_steel/Duplex_Stainless_Steel_2d_Edition.pdf (viitattu 29.9.2010)


title: Maarit Kallio

text: Maarit Katariina Kallio (s. 8. lokakuuta 1975 Hämeenlinna) on suomalainen judoka. Hän edusti seuratasolla Hämeenlinnan Judoseuraa, Tapanilan Erää ja Jukaraa.


title: Maarit Kallio

text: Kallio karsiutui Sydneyn 2000 olympialaisten 48 kg:n sarjassa yhden ottelun jälkeen. Hän voitti samassa painoluokassa Minskin maailmancup-kilpailun 1998. Pohjoismaiden-mestaruuskilpailuissa hän sai pronssia 48-kiloisissa 1997 ja 57 kg:n sarjassa 2005.


title: Maarit Kallio

text: Kallio voitti Suomen-mestaruuden 48 kg:n painoluokassa 1994, 1996–1999 ja 2005, yhteensä kuusi kertaa. SM-hopeaa hän sai samassa sarjassa 1995.


title: Frederick Suppe

text: Frederick Suppe (s. 22. helmikuuta 1940 Los Angeles, Kalifornia) on filosofian emeritusprofessori Marylandin yliopistossa. Hän on tehnyt merkittävää työtä tieteenfilosofiassa.


title: Frederick Suppe

text: Hän väitteli filosofian tohtoriksi Michiganin yliopistossa, ja hänen erikoistumisalueensa ovat tieteenfilosofia, tietoteoria, metafysiikka ja filosofinen teologia.


title: Frederick Suppe

text: Hänen merkittävät teoksensa tieteenfilosofian alueella ovat "The Structure of Scientific Theories" (1977) ja "The Semantic Conception of Theories and Scientific Realism" (1989).


title: Frederick Suppe

text: Suppe (1996: 294–295) kritisoi eliminatiiviselle materialismille ominaista pyrkimystä palauttaa koko todellisuus aineellisiin tekijöihin. Hän pitää sitä yhtenä ilmauksena tieteisuskosta. Eliminatiivisen materialismin puolesta esitetyt argumentit kertovat aina saman kertomuksen. Ne olettavat, että korkeammalle tasolle A kuuluvat asiaintilat, oliot, tapahtumat ja prosessit vastaavat jollakin tavalla alemman tason B asiaintiloja, olioita, tapahtumia ja prosesseja. Esimerkiksi ihmisen ajattelu on yhteydessä aivojen toimintaan.


title: Stefan De Las

text: Stefan De Las (s. 16. maaliskuuta 1988 San Fernando, Trinidad ja Tobago) on trinidadtobagolainen jalkapalloilija, joka edusti viimeksi Suomen Veikkausliigan Myllykosken Palloa. Hän on pelipaikaltaan keskikenttäpelaaja.


title: Stefan De Las

text: De Las opiskeli kansainvälistä liiketoimintaa Yhdysvalloissa iowalaisessa Graceland Universityssä. Opintojen ohessa hän pelasi jalkapalloa yliopiston joukkueessa Yellowjacketsissä ja vuosina 2008–2010 USL Premier Development Leaguen Des Moines Menacessa. Hän on pelannut myös englantilaisen Birmingham Cityn akatemiassa.


title: Stefan De Las

text: De Las teki kauden 2010 loppuun ulottuneen sopimuksen suomalaisen Myllykosken Pallon kanssa elokuussa 2010. Hänen valmentajanaan Menacessa toimi entinen MYPA-pelaaja Neathan Gibson. Hän debytoi Veikkausliigassa 30. elokuuta 2010 ottelussa Hakaa vastaan ja pelasi kauden aikana yhteensä viidessä ottelussa.


title: Stefan De Las

text: De Las on edustanut Trinidad ja Tobagoa alle 17- ja alle 20-vuotiaiden maajoukkueissa.


title: Nevinnomyssk

text: Nevinnomyssk () on kaupunki Stavropolin aluepiirissä Venäjällä. Se sijaitsee Kubaniin laskevan Bolšoi Zelentšuk -joen suussa 62 kilometriä Stavropolista etelään. Kaupungin kautta kulkee Pavlovskajan, Groznyin ja Magaramkentin välinen M29-valtatie sekä Armavirin ja Prohladnajan välinen rautatie, josta haarautuu sivurata Ust-Džegutaan. Asukkaita on 128 500 henkeä (vuonna 2009).


title: Nevinnomyssk

text: Paikkakunta on saanut alkunsa vuonna 1825 perustetusta kasakkakylästä. Vuonna 1939 siitä tuli kaupunki. Toisen maailmansodan aikana Nevinnomyssk on saksalaisten miehittämä. Sodan jälkeen siitä tuli suuri kemian teollisuuden keskus.


title: Yrjö Holm

text: Yrjö Holm (k. 4. heinäkuuta 1930 Forssa) oli suomalainen työmies ja Loimaan kauppalanvaltuuston entinen jäsen, joka edusti Sosialistista työväen ja pienviljelijöiden vaalijärjestöä. Hän kuoli kotiovelleen äärioikeistolaisen Lapuan liikkeen jäsenten murhaamana heinäkuussa 1930. Holmin tapausta ei milloinkaan selvitetty, eikä murhasta rangaistu ketään. Hänen lisäkseen Lapuan liikkeen murhaamina kuolivat Onni Happonen ja Erik Mättö.


title: Yrjö Holm

text: Holmin kuolemaan johtaneet tapahtumat saivat alkunsa heinäkuun 4. päivän vastaisena yönä 1930, kun Kalevi Heikkisen johtama Lapuan liikkeen Loimaan iskujoukko tunkeutui hänen kotiinsa tarkoituksenaan muiluttaa Holm. Tämä ei kuitenkaan suostunut lähtemään vapaaehtoisesti sieppaajien matkaan, vaan puolustautui revolverilla ampumalla. Syntyneessä laukaustenvaihdossa Holm sai lopulta surmansa kotiovellaan. Myöhemmin erästä Perkjärven ampuma-alueella kuollutta asevelvollista epäiltiin Holmin haavoittamaksi, mutta tapausta pidettiin myös itsemurhana.


title: Yrjö Holm

text: Lapuan liikkeen jäsenistä mukana oli Heikkisen lisäksi ainakin Loimaalta kotoisin ollut talollinen Paavo Markkula sekä heidän oppaanaan toiminut forssalainen ylioppilas Enso Kivikoski. Lisäksi Holmin kotiin tunkeutuneeseen joukkioon kuuluivat todennäköisesti Loimaan seudun lapualaisten paikallispäällikkö Uuno Järvinen, liikemies Erkki Väinölä, tilallinen Väinö Koivisto ja konttoripäällikkö Kaarlo Flinck (myöh. Linkomies). Kuulusteluissa he tosin väittivät olleensa samaan aikaan kyyditsemässä sieppaamaansa tilallisen poikaa Aarne Rantasaloa Oripään kankaalle, mutta kertomusta ei pidetty uskottavana. Vaikka Holmin muilutusta ei oltu suunniteltu järjestön päämajassa, oltiin suunnitelmasta kuitenkin Lapualla todennäköisesti tietoisia.


title: Yrjö Holm

text: Holmin kuolinpäivänä virkaansa nimietty uusi sisäministeri Erkki Kuokkanen määräsi murhatutkijaksi Turun ja Porin läänin lääninrikosetsivä Karl Brynolf Hillin, joka pääsi häneen kohdistuneesta painostuksesta huolimatta nopeasti tekijöiden jäljille. Hilli pidätti ampujaksi epäilemänsä Paavo Markkulan ja saikin tämän kuulusteluissa paljastamaan itsensä. Myös Loimaan vt. nimismies Aarne Leikonen oli pitänyt Markkulaa ampujana. Hieman myöhemmin Markkula murtui Holmin sisaren Alman edessä, tämän tunnistettua hänet veljensä murhaajaksi. Todisteet olisivat luultavasti riittänet tuomioon, mutta 4. marraskuuta 1930 Loimaan iskujoukon johtaja Kalevi Heikkinen järjesti Forssassa 800 eri puolilta Varsinais-Suomea kootun Lapuan liikkeen kannattajan mielenosoituksen, jossa vaadittiin Markkulan vapauttamista. Saadakseen tilanteen hallintaansa ja välttääkseen avoimen konfliktin Lapuan liikkeen kanssa, päättivät sisäministeri Kuokkanen ja maaherra Ilmari Helenius vapauttaa hänet.


title: Yrjö Holm

text: Syntipukiksi lavastettiin lääninetsivä Hilli, jota Loimaan suojeluskunnan päällikkö Soma Paasio syytti ”punaiseksi” ja lisäksi hänen väitettiin kohdelleen pidättämiään lapualaisia huonosti. Sisäministeri Kuokkanen vapautti Hillin tehtävistään ja määräsi hänet virkakieltoon. Tämä katkeroitti Hillin, joka katsoi vain tehneensä hänelle määrätyn tehtävän mahdollisimman puolueettomasti. Myöhemmin hän joutui ansaitsemaan elantonsa yksityisetsivänä. Hillin erottamisen jälkeen tutkimuksia jatkoi paikallinen apulaisnimismies, joka uskoi lapualaisten epäselviä kertomuksia. Esimerkiksi Paavo Markkula sotkeentui omassa tarinassaan jopa Holmin sisarta vastaan nostamansa kunnianloukkausoikeudenkäynnin aikana, mutta tutkimukset päättyivät Markkulan osalta hänen ennenaikaiseen kuolemaansa. Viimeisimpänä Holmin ampujaksi epäiltiin oppaana toiminutta Enso Kivikoskea, joka puolestaan kaatui myöhemmin talvisodassa. Tutkimuksissa oli mukana myös Tampereen poliisi, mutta ne eivät johtaneet lopulta tuloksiin. Osansa oli muun muassa Lapuan liikkeen aktiiveihin kuuluneella kansanedustaja Erkki Perheentuvalla, joka innokkaasti yritti pysäyttää murhan tutkimista.


title: Yrjö Holm

text: 1930-luvun lopulla Suomen sisäpoliittinen tilanne oli muuttunut niin, että murhatutkimukset avattiin uudelleen. Kalevi Heikkinen pidätettiin huhtikuussa 1938, mutta oikeudenkäynnissä häntä ei kuitenkaan pystytty osoittamaan syylliseksi Holmin murhaan. Sen sijaan Heikkinen sai viiden kuukauden tuomion vapaudenriistosta. Hän oli jo aikaisemmin vuonna 1931 saanut yhdeksän kuukauden ehdollisen tuomion kolmesta tekemästään vapaudenriistosta. Heikkinen kuoli joulukuussa 1940 muutamaa vuotta aikaisemmin Espanjan sisällissodassa saamiinsa vammoihin. Talvisodan sytyttyä sisäministeri Ernst von Born määräsi tutkimuksia edelleen jatkettaviksi. Tutkinnanjohtajana oli ensin komisario Johan Markus ja hänen jälkeensä myöhemmin virkatehtävissä surmattu lääninetsivä Albert Ojala. Kaikkiaan Holmin kuolemaa tutki vuosien saatossa 13 eri rikostutkijaa, joista ainoastaan yksi selvisi ilman henkilökohtaisia seurauksia virkaurallaan. Murha jäi kuitenkin selvittämättä.


title: Blagodarnyi

text: Blagodarnyi () on kaupunki Stavropolin aluepiirissä Venäjällä. Se sijaitsee Kuman sivujoen Mokraja Buivolan varrella 150 kilometriä Stavropolista itään. Kaupunki on Blagodarnyin piirin keskus. Sen kautta kulkee Svetlogradin ja Budjonnovskin välinen rautatie. Asukkaita on 33 000 henkeä (vuonna 2009).


title: Blagodarnyi

text: Paikkakunta on saanut alkunsa vuonna 1782 perustetusta kasakkakylästä. Vuonna 1971 siitä tuli kaupunki. Nykyään siellä on lähinnä elintarviketeollisuutta.


title: Nurse Grenade

text: Nurse Grenade on australialaisen industrial-yhtye Angelspitin ensimmäinen EP-levy. Se julkaistiin alun perin itsenäisesti bändin omilla nettisivuilla lokakuussa 2004. Myöhemmin "Nurse Grenade" remasteroitiin lokakuussa 2007.


title: Plastic Tears

text: Plastic Tears on 1990-luvulla Helsingissä perustettu viisihenkinen katurock-yhtye. Yhtyeen kolmas albumi Angels With Attitude julkaistaan 2018 Saksalaisen City Of Lights Recordsin kautta.


title: Krankhaus

text: Krankhaus on australialaisen industrial-yhtye Angelspitin esikoisalbumi. Se julkaistiin 6. kesäkuuta 2006


title: Krankhaus

text: Kappaleesta "Vena Cava" kuvattiin musiikkivideo. Albumista julkaistiin uusintapainos tammikuussa 2007, ja se sisältää remix-kappaleista koostuvan bonuslevyn.


title: Blood Death Ivory

text: Blood Death Ivory on australialaisen industrial-yhtye Angelspitin toinen studioalbumi. Levyn tekeminen aloitettiin lokakuussa 2006. Pohjatyö on tehty huhtikuusta marraskuuhun 2007, mutta tärkein työ keskittyi joulukuusta 2007 helmikuuhun 2008.


title: Mohamed Hdidane

text: Mohamed Hdidane (s. 27. huhtikuuta 1986 Nabeul) on tunisialainen koripalloilija. Pienenä laitahyökkääjänä pelaava Hdidane edustaa Marokon pääsarjassa pelaavaa Wydad Casablancaa.


title: Mohamed Hdidane

text: Hdidane on edusti juniorivuosina Stade Nabeulienia, josta hän matkasi nuorten Afrikan kisojen jälkeen Yhdysvaltoihin Winchendon High Schooliin, jossa Hdidane muun muassa nimitettiin Niken maailmanjoukkueeseen vuonna 2005. Hänellä oli kiinnostus pelata yliopistojoukkueessa, mutta neljän vuoden opiskelu katsottiin olevan liian pitkä aika hänen uransa odotuksiin nähden. Hdidane palasi takaisin Tunisiaan ja kasvattaja seuraansa vuonna 2005. Hän on sittemmin saavuttanut kolme Tunisian mestaruutta vuosina 2006, 2008 ja 2010.


title: Mohamed Hdidane

text: Hdidane edusti Tunisian alle 20-vuotiaiden maajoukuetta vuonna 2004 Afrikan kisoissa. Sittemmin hän on edustanut vuodesta 2007 lähtien Tunisian A-maajoukkuetta. Hdidane oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM-kisoihin. Vuonna 2011 Hdidane oli voittamassa Tunisialle ensimmäistä Afrikan-mestaruutta.


title: Black Kingdom Red Kingdom

text: Black Kingdom Red Kingdom on electro-industrial yhtye Angelspitin albumi, joka sisältää remix-versioita yhtyeen edeltävän albumin "Blood Death Ivory" kappaleista. Albumi julkaistiin vuonna 2009 yhtyeen omalla levymerkillä Black Pill Red Pill.


title: Budjonnovsk

text: Budjonnovsk () on kaupunki Stavropolin aluepiirissä Venäjällä. Se sijaitsee Kumajoen varrella 220 kilometriä Stavropolista itään. Kaupunki on Budjonnovskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Svetlogradin ja Georgijevskin välinen rautatie. Asukkaita on 65 200 henkeä (vuonna 2009).


title: Budjonnovsk

text: 1200–1500-luvuilla nykyisen Budjonnovskin paikalla oli mongolivalloittajien perustama "Madžarin" kaupunki, joka toimi Euroopan ja Aasian välisen kaupan välittäjänä. 1700-luvun loppupuolella seudulle muutti venäläisiä talonpoikia. Derbentistä saapuneet armenialaiset perustivat vuonna 1799 "Svjatoi Krestin" kaupungin. Vuosina 1924–1935 ja 1957–1973 sen nimenä oli "Prikumsk". Nykyisen nimensä kaupunki sai vuonna 1935 Semjon Budjonnyin mukaan. Toisen maailmansodan aikana se oli saksalaisten miehittämä. Nykyään Budjonnovsk on maatalousalueen keskus, jossa on mm. elintarvike- ja kemian teollisuutta.


title: Hideous and Perfect

text: Hideous and Perfect on Angelspit-yhtyeen kolmas täyspitkä albumi. Se julkaistiin 9. syyskuuta 2009 (09/09/09). Sitä edeltävä julkaisu oli "Blood Death Ivory" vuonna 2008.


title: Destroyx

text: Destroyx on Angelspitin laulaja. Oikealta nimeltään hän on Amelia Tan. Hän käyttää myös nimimerkkiä Amelia Arsenic. Destroyx on syntynyt Sydneyssä Australiassa ja asuu nykyisin New Yorkissa.


title: Aiguille du Goûter

text: Aiguille du Goûter on 3 863 metriä korkea Grajisilla Alpeilla Ranskassa sijaitseva vuorenhuippu. Se on osa Mont Blancin massiivia.


title: Intoloop

text: Intoloop on globaali verkko- ja mobiilipalvelu, joka mahdollistaa käyttäjän elämän tapahtumien tallentamisen, jakamisen ja visualisoinnin . Ensimmäinen tarjottava palvelukokonaisuus on lapsipäiväkirja-palvelu, joka aukesi huhtikuussa 2011. Palvelua kehittää suomalainen Starduck Studios Oy .


title: Intoloop

text: Intoloop-palvelua kehittävän Starduck Studios Oy:n perustajakolmikko Petri Hiissa, Henri Liljeroos ja Pekka Mattila voittivat palvelun idealla Hermia yrityskehitys Oy:n järjestämän IIDA ideakilpailun Palveluideat-sarjan vuonna 2008 . Tuolloin palveluidea kulki vielä nimellä LineTicks.


title: Intoloop

text: Vuonna 2009 palveluidea sai nimellä LifeTicks finaalipaikan liiketoimintasuunnitelmakilpailu Venture Cupissa . IT-viikko uutisoi tuolloin asiasta ja spekuloi palvelua raflaavasti "Facebookin tappajaksi".


title: Intoloop

text: Intoloop-palvelua kehittävä Starduck Studios Oy perustettiin elokuussa 2009.


title: Vantaanjoen Juoksu

text: Vantaanjoen Juoksu (VJJ) on vuonna 2001 perustettu vantaalainen pesäpalloseura, joka syntyi kun Vantaan Pesis ja Kaivos-Pesis yhdistyivät. Seuran naisten edustusjoukkue pelaa kaudella 2010 Ykköspesiksessä ja miesten joukkue maakuntasarjassa. Joukkue pelaa kotiottelunsa Martinlaakson kentällä.


title: Atef Maoua

text: Atef Maoua (, s. 28. tammikuuta 1981 Nabeul) on tunisialainen koripalloilija. Heittävänä takamiehenä ja pienenä laitahyökkääjänä pelaava Maoua edustaa Tunisian koripalloliigassa pelaavaa ES Sahelia.


title: Atef Maoua

text: Maoua on edusti vuosina 2001–2009 JS Kairouania, joka saavutti menestystä voittamalla Tunisian mestaruuden kolmesti vuosina 2001, 2002 ja 2003. Sittemmin hän siirtyi kaudella 2009–2010 Espanjan neljänneksi korkeimmalla sarjatasolla pelaavaan Huelvan riveihin. Kauden päätyttyä Maoua siirtyi takaisin Tunisiaan, elokuussa 2010 neljän vuoden sopimuksella ES Saheliin.


title: Atef Maoua

text: Maoua on edustanut Tunisian maajoukkuetta vuodesta 1999 lähtien. Hän oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM-kisoihin.


title: Rakenneteräs

text: Rakenneteräs tarkoittaa rautapohjaista metalliseosta, missä materiaalin pääasiallinen tarkoitus on kantaa rakenteeseen kohdistuva kuormitus. Tyypillisiä käyttökohteita ovat esimerkiksi sillat, rakennusten kantavat osat ja työkoneiden rungot. Rakenneteräkset ovat pääsääntöisesti aina hitsattavia pois lukien koneteräkset. Koneterästen korkeampi hiili- ja rikkipitoisuus aiheuttaa hitsauksessa haurastumisen riskin. Tyypillisiä esimerkkejä rakenneteräksistä ovatMerkinnän ensimmäinen kirjain kertoo teräksen tyypin (S = rakenneteräs, E = koneteräs ja P =paineastiateräs). Kirjainta seuraava lukuarvo on myötöraja. Lopussa oleva lisätunnus kertoo tarkempia tietoja esimerkiksi alimmasta käyttölämpötilasta.


title: Rakenneteräs

text: Eri tarkoituksiin käytettyjen rakenneterästen hiilipitoisuudet ovat tyypillisesti suunnilleen seuraavat:


title: Luettelo valtioista bruttokansantuotteen mukaan (PPP)

text: Tämä on luettelo valtioista bruttokansantuotteen mukaan, Bruttokansantuote (BKT) on ilmoitettu Yhdysvaltain dollarein ostovoimapariteetilla (PPP) korjattuna, Ostovoimapariteettia käyttäen voidaan verrata saman rahamäärän todellista arvoa (ostovoimaa) kussakin maassa, Näin saatuja lukuja pidetään parempina maiden välisiin vertailuihin kuin suoraan valuuttakursseilla muutettuja lukuja, Suoraan valuuttakursseista katsotut luvut kuvaavat kuitenkin paremmin maan kykyä tuottaa tuotteita ja palveluita vaikkakaan eivät kerro ihmisten elinkustannuksista, Luettelossa on myös mukana merentakaisia alueita sekä itsehallinnollisia alueita vaikka ne eivät ole itsenäisiä valtioita,


title: HSLA-teräs

text: HSLA-teräs ("High-strength low-alloy steel") eli hienoraeteräs eli luja hitsattava teräs on kehitysversio rakenneteräksestä (tai hiili-mangaani teräksestä). Teräksen lujuus on perinteistä rakenneterästä suurempi pienen raekoon vuoksi, mikä saadaan aikaa mikroseostamalla ja termomekaanisella valssauksella.


title: Kanariantraakkipuu

text: Kanariantraakkipuu ("Dracaena draco") on subtrooppinen traakkipuulaji, jonka luonnollinen kasvualue on Kanariansaaret, Kap Verde, Madeira, ja paikallisesti Länsi-Marokko. Lisäksi sitä on istutettu Azoreille. Kanariantraakkipuu ja kanarianpeippo ovat Teneriffan kansallistunnuksia.


title: Kanariantraakkipuu

text: Kanariantraakkipuulle on luontaista kasvaa yksi- tai monihaaraisena 12-metriseksi mutta vain harvoin sitä suuremmaksi. Puun latvus muodostuu sateenvarjomaisen tiiviistä kimppusta paksuja lehtiä. Puu kasvaa hitaasti, ja se tarvitsee noin kymmenen vuotta kasvaakseen metrin korkuiseksi. Nuorilla puilla on ainoastaan yksi runko. Haaroittuminen alkaa vasta, kun puu kukkii ensimmäisen kerran, jolloin se alkaa kasvattaa tyvestä kukan molemmilta puolilta uusia runkoja. Yksisirkkaisena kanariantraakkipuu ei tee vuosirenkaita, joten ainoa tapa mitata sen ikä on laskea haaroittumiset. Samalla pitää muistaa, että laji ei kuki joka vuosi. Joidenkin yksilöiden arvellaan olevan 650 vuotta vanhoja. Vanhin puuvanhus kasvaa Icod de los Vinossa Luoteis-Teneriffalla.


title: Kanariantraakkipuu

text: Hiljattain löydetty villipopulaatio Länsi-Marokossa on merkitty erilliseksi kannaksi, "Dracaena draco" ssp. "ajgal". Jotkin Gran Canarialla tavattavat kasvit on luokiteltu erilliseksi lajiksi grancanariantraakkipuu ("Dracaena tamaranea"), joka on lähempää sukua itäafrikkalaisille ja arabialaisille traakkipuille. Kun kanariantraakkipuun kaarnaa tai lehtiä leikkaa, se erittää punertavaa pihkaa, joka on yksi lohikäärmeen veren ainesosista.


title: Sielun pitkä pimeä teehetki

text: Sielun pitkä pimeä teehetki () on Douglas Adamsin vuonna 1988 ilmestynyt romaani. Komedian, etsiväromaanin, fantasian ja scifin aineksia yhdistävä teos on Adamsin toinen romaani, jossa esiintyy yksityisetsivä Dirk Gently. Sarjan ensimmäinen osa oli "Dirk Gentlyn holistinen etsivätoimisto".


title: Sielun pitkä pimeä teehetki

text: "Helsingin sanomien" arvostelijan Toni Jerrmanin mukaan Dirk Gently -kirjat kuuluvat Adamsin tuotannossa kakkossarjaan, ja "Sielun pitkä pimeä teehetki" on vielä edeltäjäänsä heikompi. Jerrmanin mielestä Adams sortuu hyvien ideoiden laiskaan hyödyntämiseen ja tyhjäkäyntiin. Myös huumoria ja satiiria on liian vähän. Vesa Sisättö kirjoitti teoksessa "Ulkomaisia tieteiskirjailijoita 2", että väsyneestä romaanista puuttuu Adamsin Linnunrata-teosten älyllinen ilotulitus.


title: Gašper Vidmar

text: Gašper Vidmar (s. 14. syyskuuta 1987 Ljubljana) on slovenialainen koripalloilija ja Euroopan mestari.


title: Gašper Vidmar

text: Vidmar aloitti koripallon KD Slovanin juniorijoukkueissa. Hän nousi kaudella 2003–2004 Ekipa Jance STZ:n edustusjoukkueeseen, joka pelasi maan alemmilla sarjatasoilla. Vuonna 2005 Vidmar siirtyi Slovanin joukkueeseen. Hän pelasi seurassa kaksi kautta ennen siirtymistään Fenerbahçeen. Seurassa Vidmar pelasi ensimmäistä kertaa Euroliigaa ja voitti myös Turkin koripalloliigan vuonna 2008. Kahden kauden jälkeen Vidmar palasi kotimaansa KK Union Olimpijaan kaudeksi. Hän edusti seuraa kauden ajan, kunnes palasi lainasta takaisin Fenerbahçeen huhtikuussa 2010.


title: Gašper Vidmar

text: Slovenian miesten maajoukkueessa Vidmar voitti Euroopan mestaruuden vuonna 2017. Hän kuului Slovenian turnauskokoonpanoihin myös vuoden 2010 MM-kilpailuissa ja vuosien 2007 ja 2013 EM-kilpailuissa.


title: Taulutietokone

text: Taulutietokone eli tabletti on yksiosainen, usein kosketusnäytöllinen kannettava tietokone, jota ohjataan joko sormin tai osoitinkynällä. Taulutietokoneissa perinteinen fyysinen näppäimistö on usein korvattu virtuaalisella, tai on integroitu esimerkiksi taulutietokoneen suojukseen. Taulutietokoneita on useaa eri kokoluokkaa, mutta tavallisia kannettavia tietokoneita pienikokoisempina niihin yhdistyy myös älypuhelimen ominaisuuksia.


title: Taulutietokone

text:
Lokakuussa 2010 maailman myydyin taulutietokone oli Applen iPad.
Taulutietokoneiden myynti kasvoi voimakkaasti 2010-luvun alkuvuosina, jolloin niistä povattiin pöytätietokoneiden ja kannettavien tappajaa, mutta kasvu jäi paikalleen 2014 ja kääntyi laskuun sen jälkeen.
Vuoden 2016 ensimmäisellä neljänneksellä niiden myynti Suomessa väheni 37% verrattuna edelliseen vuoteen.


title: Taulutietokone

text: Näyttö on taulutietokoneen osa, jossa kuva näkyy. Näytön pinnalla on taulutietokoneissa aina kosketukset tunnistava elektroniikka, jonka vuoksi sitä kutsutaan kosketusnäytöksi. Näytön pinta on yleensä kiiltävää lasia, ja siinä on usein likaa ja sormenjälkiä hylkivä pinnoite.


title: Taulutietokone

text: Kosketuksen tunnistava elektroniikka on nykyisin yleensä toimintaperiaatteeltaan kapasitiivinen. Näytöt pystyvät lähes poikkeuksetta tunnistamaan useamman yhtäaikaisen kosketuksen. Tämä tarjoaa mahdollisuuden muun muassa nipistyszoomaukseen.


title: Taulutietokone

text: Näyttötarkkuus kertoo kuinka monen kuvapisteen avulla näytöllä oleva kuva esitetään.


title: Taulutietokone

text: Näytön koko ilmoitetaan yleensä näytön lävistäjän pituutena, ja yksikkönä käytetään tuumaa. Esimerkiksi kymmenen tuuman tabletin näytön koko ristikkäisestä nurkasta toiseen on nimellisesti kymmenen tuumaa. Tarkemmissa teknisissä tiedoissa ilmoitetaan yleensä myös näytön tarkat todelliset mitat millimetreinä.


title: Taulutietokone

text: Kuvapisteiden tiheys vaikuttaa kuvan visuaaliseen laatuun. Kun kuvapisteitä on riittävän tiheästi, ihmisen silmä ei enää kykene erottamaan kuvapisteitä toisistaan, minkä ansiosta kuva näyttää miellyttävältä ja myös pienet yksityiskohdat erottuvat selkeästi.


title: Taulutietokone

text: Tabletteja käytetään yleisesti pelaamiseen, liikkuvan kuvan katseluun, musiikin kuunteluun ja lukemiseen. Tabletteihin saa myös kartta- ja navigointisovelluksia. Myös toimistosovelluksia on tarjolla.


title: Taulutietokone

text: Käytännössä kaikissa tableteissa on mahdollisuus käyttää WLAN- ja Bluetooth yhteyksiä. Tämän lisäksi tietoliikenne saattaa olla mahdollista myös matkapuhelinverkon kautta.


title: Taulutietokone

text: Monissa tableteissa on kiihtyvyysanturi.


title: Taulutietokone

text: Usein tabletit varustetaan myös magneettikenttäanturilla, joka on tarkoitettu mittaamaan maan magneettikenttää. Sitä voidaan käyttää muun muassa suunnan määrittämiseen kompassisovelluksen avulla tai navigoinnin tukena.


title: Taulutietokone

text: Taulutietokoneissa on liitäntä ainakin akun lataamiseen tarvittavalle virran syötölle. Yleensä latauksessa käytetään liitäntää, jota käytetään myös tietoliikenteeseen.


title: Samsung Galaxy Tab

text: Samsung Galaxy Tab on Android-pohjainen Samsungin valmistama taulutietokone. Laite esiteltiin vuoden 2010 IFA-messuilla Berliinissä. Laitteessa on seitsemän tuuman monikosketusta tukeva Super-TFT-kosketusnäyttö, 3G/HSPA- ja langaton verkkoyhteys, 1 GHz ARM Cortex-A8 -prosessori, sekä Swype -syöttöjärjestelmä. Laitteessa on 3,2 megapikselin kamera takana. Laite toimii myös puhelimena handsfree-laitteen kautta. Galaxy Tabin mukana tulee Android 2.2 -käyttöjärjestelmä (Froyo). Tiedonsiirtonopeus on mobiiliverkossa enimmillään 7,2 Mbps/5,76 Mbps (lataus/lähetys) ja WLAN-verkoissa tuettuina on 802.11b/g/n (teoreettisesti jopa 200–300 Mbps).


title: Samsung Galaxy Tab

text: Galaxy Tabia myytiin yli miljoona kappaletta kahtena ensimmäisenä kuukautena.


title: Samsung Galaxy Tab

text: Samaan laitesukupolveen kuuluvia Samsung Galaxy Tab -sisarmalleja Galaxy tabin kanssa ovat Tab 7.0 Plus Tab 7.7, Tab 8.9 ja Tab 10.1. Laiteen seuraajana pidetään Tab 2 7.0 ja Tab 2 10.1 -laitteita.


title: Samsung Galaxy Tab

text: Düsseldorfilainen oikeusistuin kielsi 10. elokuuta 2011 Galaxy Tab 10.1:n myynnin sekä markkinoinnin EU-alueella lukuun ottamatta Alankomaita Applen nostaman oikeusjutun tuloksena. Oikeusistuin kuitenkin perui langettamansa koko EU-alueen kattavan myyntikiellon 16. elokuuta 2011 toimivaltuuksien puutteessa ja asetti kiellon koskemaan ainoastaan Saksaa.